triantafyllou giorgos architect: October 2014\nένας ακόμη αρχιτεκτονικός αιφνιδιασμός\nτο νέο κτίριο "ONE KEOMENOUS"\nΣχεδόν δίπλα με το "OΝΕ ATHENS" (κτίριο Δοξιάδη), μόλις αποκαλύφθηκε και το νέο "ONE KEOMENOUS" ακριβώς στην συμβολή των οδών Κλεομένους με τον περιφερειακό του Λυκαβηττού, απέναντι από το Ξενοδοχείο St. George Lycabettus.\nΈνα πολύ ενδιαφέρον, εντυπωσιακό και ίσως προκλητικό κτίριο, σε εξέχουσα θέση στην πόλη, με θέα την Ακρόπολη και τον Σαρωνικό, που σχεδιάστηκε από την ομάδα OMNIVIEW, που συγκροτείται από τους αρχιτέκτονες Δημήτρη Τσίγκο, Γιάννη Τσίγκο, Κάτε Καραγιάννη, Χριστίνα Τσακίρη, και Μαρία Καραμάλη.\nΠλάκες από travertino πάχους 3 εκ. αναρτώνται από τις κατακόρυφες και οριζόντιες επιφάνειες της όψης, κάθετα σε αυτές, η μια δίπλα στην άλλη με σταθερό κενό μεταξύ τους.\nΟι καμπύλες αποτμήσεις των πλακών ορίζουν μια νέα εξωτερική επιφάνεια που την χαρακτηρίζει μια πλαστικότητα και παραπέμπει σε μια ρευστή αρχιτεκτονική.\nΣτα κείμενά τους οι μελετητές εξηγούν ότι η αισθητική του τοπογραφικού χάρτη του Λυκαβηττού με τις ισοϋψείς καμπύλες, ήταν η πηγή της αρχιτεκτονικής τους έμπνευσης που είχε σαν αποτέλεσμα την δημιουργία ψηφιακά ενός τοπίου-πρόσοψη, που στοχεύει στην καλύτερη δυνατή εναρμόνιση με τον περιβάλλοντα χώρο. Είναι μια ενδιαφέρουσα επιλογή που μας βάζει σε σκέψεις, όσο αποτελεί ένα πρώτο δείγμα μιας τέτοιας αρχιτεκτονικής στην πολή.\nΠρόκειται σε κάθε περίπτωση για μια αρχιτεκτονική που αιφνιδιάζει και έχει μάλιστα ήδη συζητηθεί κυρίως γιατί δεν αφορά ένα κτίριο στην Αθήνα με εμπορική χρήση, αλλά μια πολυτελή κατοικία, με τρία υπόγεια.\nΔιερευνώντας στο διαδίκτυο προκύπτει ότι η κατοικία ετοιμάζεται από τον Μίλτο Καμπουρίδη και την Μαρίνα Βερνίκου, κόρη του Γιώργου Βερνίκου. Νέοι άνθρωποι τολμούν και αναζητώντας μια διαφορετικότητα εμπιστεύονται τις τολμηρές προτάσεις των νέων αρχιτεκτόνων. Θα περιμένουμε το έργο να ολοκληρωθεί και είναι βέβαιο μέσα στο χρόνο θα δικαιωθεί ή θα ξεχαστεί σαν μια εντυπωσιακή χειρονομία.\nΕυχαριστώ πολύ τον φίλο που κάλυψε φωτογραφικά το θέμα και θέλει να κρατήσει την ανωνυμία του.\nΑπό τον αρχιτέκτονα Δημήτρη Διαμαντόπουλο ήρθε στις 20 ΧΙ 2014 το ακόλουθο σχόλιο:\nΣίγουρα έχει φαντασία και τόλμη και είναι αρκετά επιδέξια καμωμένο, ιδίως πρός την Κλεομένους με τον καλαίσθητο γλυπτικό κυματισμό όπου είναι και ποιό λιτό. Ακόμα έχει έναν εξπρεσιονισμό που παραπέμπει σχετικά εύστοχα σε βραχώδη και σπηλαιώδη απόληξη του βουνού. Σίγουρα εισάγει ένα λεξιλόγιο που επειδή εντυπωσιάζει θα συμπαρασύρει αρκετούς μιμητές. Σκέπτομαι όμως ότι το μεγάλο στοίχημα παραμένει διαχρονικά πάντα το ίδιο...\nΤό να κάνομε καλή αρχιτεκτονική με τα βασικά στοιχεία του αρχιτεκτονικού λεξιλόγιου συναρθρωμένα καλά λειτουργικά καλαίσθητα και ανθρωποκεντρικά. Δεν είναι εύκολο να γίνεται καλά ο κτιριακός όγκος με τα ανοίγματα και τους εξώστες αρμονικά βαλμένα, και είναι τόσο σημαντικό... Αυτά να μην τα παραμελήσομε γιατί μαζί με άλλα που μοιάζουνε απλά και κοινότυπα αυτά είναι τα ουσιαστικά...\nΑναρτήθηκε από Triantafyllou Giorgos στις 12:54 AM 1 comment : Σύνδεσμοι σε αυτήν την ανάρτηση\nΜΙΜΗΣ ΦΑΤΟΥΡΟΣ: ΑΝΑΚΗΡΥΞΗ ΣΕ ΕΠΙΤΙΜΟ ΔΙΔΑΚΤΟΡΑ ΤΗΣ ΠΟΛΥΤΕΧΝΙΚΗΣ ΣΧΟΛΗΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ\n( κείμενα Ηλία Κωνσταντόπουλου και Δημήτρη Φατούρου)\nΦωτεινή εξαίρεση αποτελεί η πρόσφατη πρωτοβουλία της Πολυτεχνικής Σχολής του Πανεπιστημίου Πατρών να ανακηρύξει τον Δημήτρη Φατούρο σε επίτιμο διδάκτορα και κατά την άποψή μου μάλιστα αρκετά καθυστερημένα. Εκτιμώ (χωρίς να ξέρω τι προβλέπουν οι εγκύκλιοι και ο νομοθεσίες των σχολών) ότι οι σχολές αρχιτεκτονικής, με δεδομένη μάλιστα την διαρκή έλλειψη διδασκόντων, θα ήταν χρήσιμο να επιλέγουν πολύ πιο συχνά προσωπικότητες που έχουν διακριθεί και βέβαια σε ηλικίες που οι επίτιμοι διδάκτορες να έχουν την δυνατότητα να «διδάξουν», μέσω τακτικών διαλέξεων και να μεταφέρουν την γνώση τους και την σοφία τους στην πανεπιστημιακή κοινότητα. Αξίζει να αναλογιστούμε πόσοι διακεκριμένοι συνάδελφοι έχουν αποδημήσει και πόσοι ακόμη βρίκονται γύρω μας, που θα μπορούσαν να τιμηθούν αντίστοιχα και να προσφέρουν ουσιαστικά. Διότι η έννοια του επίτιμου διδάκτορα πέρα από τίτλος τιμής μπορεί να εμπεριέχει και την έννοια της διδασκαλίας με οποιοδήποτε τρόπο.\nΘα αναφερθώ για άλλη μια φορά στον Χρύσανθο Κιρπότιν, έναν πραγματικό υπερασπιστή της μοντέρνας αρχιτεκτονικής και των αποκαταστάσεων μέσα από τις στατικές του τολμηρές επιλογές, που λάτρεψαν οι φοιτητές. Παρά τις επανειλημμένες προτροπές μου ο Σάνιας τελικά έφυγε από την ζωή σιωπηλά, αγνοημένος από την πανεπιστημιακή κοινότητα.\nΈτσι η τελευταία πρωτοβουλία της Αρχιτεκτονικής Σχολής της Πάτρας και των διδασκόντων στο Τμήμα Αρχιτεκόνων να τιμήσουν τον Μίμη Φατούρο για τα 60 χρόνια δημιουργικής προσφοράς του στην υπηρεσία της Αρχιτεκτονικής, δικαιώνεται και ελπίζω στο μέλλον να πυκνώσουν τέτοιες επιλογές και στα υπόλοιπα πανεπιστήμια.\nΠαρουσιάζω στην συνέχεια εικόνες και τα κείμενα του Καθηγητή και Αναπληρωτή Πρόεδρου του Τμήματος Αρχιτεκτόνων Μηχανικών Ηλία Κωνσταντόπουλου και του Δημήτρη Φατούρου που παρουσίασαν κατά την διάρκεια της εκδήλωσης στην Αίθουσα Τελετών «Οδυσσέας Ελύτης» του Πανεπιστημίου Πατρών (Κτίριο Διοίκησης) την Τετάρτη 14 Οκτωβρίου.\nΓια να διαβάσετε τα κείμενα κάντε ΚΛΙΚ εδώ .\nΜίμης Φατούρος και οι διδάσκοντες\nΜίμης Φατούρος, Λίτσα Τρέσσου\nΤο φωτογραφικό υλικό παραχωρήθηκε από τον Ηλία Κωνσταντόπουλο και τον Δημήτρη Φιλιππίδη\nΑναρτήθηκε από Triantafyllou Giorgos στις 5:35 PM No comments : Σύνδεσμοι σε αυτήν την ανάρτηση\nΖΗΣΗΣ ΚΟΤΙΩΝΗΣ: Ο ΑΝΑΞΙΜΑΝΔΡΟΣ ΣΤΗΝ ΦΟΥΚΟΥΣΙΜΑ - ΜΑΡΙΑ ΛΟΪΖΙΔΟΥ: «CROPPING UP»\nΖήσης Κοτιώνης, «Ο Αναξίμανδρος στη Φουκουσίμα. Γενεαλογίες της τεχνικής», στο Μουσείο Μπενάκη\nΜαρία Λοϊζίδου, «Cropping Up» στη γκαλερί Calfayan, φωτο. Σωκράτης Στρατής\nΜε διαφορά πέντε μόλις ημερών εγκαινιάστηκαν δύο εκθέσεις στην Αθήνα που παρουσιάζουν κοινά σημεία αλλά και σημαντικές διαφορές. Προηγήθηκε η έκθεση του Ζήση Κοτιώνη στο Μουσείο Μπενάκη (2.10.2014) με θέμα «Ο Αναξίμανδρος στη Φουκουσίμα. Γενεαλογίες της τεχνικής» κι ακολούθησε της Μαρίας Λοϊζίδου στη γκαλερί Calfayan με θέμα «Cropping Up» (7.10.2014).\nΤομή: Πυρηνικός αντιδραστήρας BWR Mark I\nΗ πρώτη, και εξαιρετικά φιλόδοξη έκθεση παίρνει ως αφορμή την ανάγνωση γενικά των προσωκρατικών φιλοσόφων (κι όχι μόνο του Αναξίμανδρου) με συνοδεία σκαριφημάτων γεωμετρικής υφής και περιπλανάται «στα ερείπια του τεχνικού πολιτισμού» της εποχής μας (με τη Φουκουσίμα ως ακραίο σύμβολο), με αποτέλεσμα τη δημιουργία ενός «πρόχειρου» ή «τυχαίου» αρχείου με θραύσματα, όπου εμπλέκεται και το ίδιο το Μουσείο (με τη χρήση παλαιικών προθηκών από τις αποθήκες του).\nΖήσης Κοτιώνης, «Ο Αναξίμανδρος στη Φουκουσίμα. Γενεαλογίες της τεχνικής»\nΚεντρικό έκθεμα, στο οποίο μπαίνεις παραμερίζοντας κρεμασμένα φύλλα πλαστικού, είναι ένα σχήμα ομοιόθετο με εκείνο της αίθουσας, ενώ στους περιμετρικούς τοίχους «τρέχουν» τέσσερις προβολές βίντεο με συνοδεία ήχων.\nΜαρία Λοϊζίδου, «Cropping Up» στη γκαλερί Calfayan, Cristos Sarris Photographer\nΗ δεύτερη, και σεμνότερη, έκθεση θέτει εξαρχής το υπαρξιακό ερώτημα: «Γιατί κάτι να συμβεί και όχι τίποτα;» και επιλέγει να μεταφέρει στο χώρο έκθεσης την «ενεργοποιημένη αταξία» που υπάρχει στο εργαστήριο της Λοϊζίδου σε συνδυασμό με ένα συνονθύλευμα από παλιά έπιπλα της οικογένειας Calfayan, στα οποία παρεμβάλλονται διάφορα έργα της Λοϊζίδου. Το φράγμα αυτό εμποδίζει το βλέμμα να διεισδύσει στο εσωτερικό της γκαλερί, αφήνοντας μόνο ένα στενό πέρασμα εισόδου. Περνώντας αυτό το εμπόδιο, βρίσκεσαι στον οικείο χώρο μιας έκθεσης με έργα κρεμασμένα στους τοίχους ή ελεύθερα μέσα στο χώρο.\nΠαντού υπάρχει μια αμφισημία σχετικά με τη συνήχηση των έργων και με τι αφήνεται να φανεί ή κρύβεται συμβολικά πίσω από φύλλα διαφανούς πλαστικού. Τα «έργα» που εκτίθενται είτε παρεμβάλλονται ανάμεσα σε άλλα αντικείμενα χωρίς καμιά επεξήγηση είτε παρουσιάζονται αυτόνομα με τη συνοδεία επεξηγηματικού σχολιασμού.\nΣτις δύο αυτές εκθέσεις ο θεατής καλείται να συμβάλει στην κατανόηση εκείνου που περιεργάζεται, καθώς δεν του παρέχονται οδηγίες χρήσης, κάτι που είναι γενικά αποδεκτό. Όμως, ταυτόχρονα, και κάτι που ερωτοτροπεί επικίνδυνα με την αυθαιρεσία ή ακόμα και την επιπολαιότητα για χάρη πρωτοτυπίας ή ελευθερίας.\nΜε το να είναι διασπασμένη σε πολλαπλά «θραύσματα», η έκθεση του Κοτιώνη ζητά από το θεατή να ψάξει για κάποιο νόημα-οδηγό, που θα οδηγήσει από τους προσωκρατικούς στον εφιάλτη της Φουκουσίμα. Κάτι που στην πράξη αποδεικνύεται αδύνατο καθώς οι προσωκρατικοί παραμένουν τα επιδεικτικά ανεπεξέργαστα σπαράγματα του σώματος ενός βιβλίου. Οι προσωκρατικοί, το τραυματισμένο ελληνικό τοπίο και οι έντεχνες «κατασκευές» που παρατάσσονται ανάμεσα σε δείγματα παλιών εργαλείων ή «σκουπιδιών» του τεχνικού πολιτισμού, παρατίθενται αλλά πουθενά δεν συντίθενται σε κάτι χειροπιαστό.\nΗ έκθεση της Λοϊζίδου απαιτεί αντίστοιχα να καταβάλει κανείς αρκετό κόπο ώστε να αντιληφθεί την «τάξη» μέσα στην «αταξία» και να φανερωθούν όσα κρύβονται με τόση φροντίδα πίσω από το σχήμα των πραγμάτων. Δεν μπορείς να συλλάβεις όλα όσα σου αφηγούνται τα αντικείμενα και τα έργα, αλλά πάντως διαισθάνεσαι πως βρίσκεσαι μπροστά σε μια αποκάλυψη, που στέκει πολύ πιο κοντά στην αρχή των όντων των προσωκρατικών απ’ ό,τι ισχυρίζεται πως κάνει η έκθεση του Κοτιώνη.\nΚι εδώ παρατίθενται θραύσματα, πολλά από τα οποία μένουν «σκοτεινά», αλλά την ίδια στιγμή επιδρούν το ένα πάνω στο άλλο και καταφέρνουν να διαμεσολαβήσουν ανάμεσα στο θεατή και το χώρο με εξαιρετική ευαισθησία και πυκνότητα μηνυμάτων. Έτσι αφήνεται κανείς να αγγίξει διαισθητικά το νόημα του αρχικού ερωτήματος για το τυχαίο φανέρωμα των συμβάντων.\nΠαλιά έπιπλα, θραύσματα και φύλλα πλαστικού χρησιμοποιούνται και στις δύο εκθέσεις – αλλά με πόση, αλήθεια, διαφορά στο τελικό αποτέλεσμα.\nυστερόγραφο ή αντί προλόγου\nO Ζήσης Κοτιώνης με την κόρη του σε χειμωνιάτικη εκδρομή μας, το 1989 στα βουνά της Αττικής\nΤον Ζήση Κοτιώνη τον γνωρίζω από την δεκαετία του 80. Παρακολουθώ συστηματικά την δουλειά του, το ανήσυχο πνεύμα του και τις συχνά παράδοξες αναζητήσεις του. Έχω δε την αίσθηση ότι από την επιστημονική σοβαρότητα της διατριβής του για τον Πικιώνη (1998) σταδιακά τα τελευταία χρόνια μας βάζει σε νοητικές βασανιστικές ασκήσεις, τόσο με τις διαλέξεις του όσο και ειδικά με τις εκθέσεις του, μια και τώρα στον τίτλο του, εκτός από αρχιτέκτων PhD, συγγραφέας, καθηγητής στο Τμήμα Αρχιτεκτόνων του Πανεπιστημίου Θεσσαλίας, ελεύθερος επαγγελματίας, επίτροπος στην Μπιενάλε, προστέθηκε και ο τίτλος του εικαστικός καλλιτέχνης.\nΔεν γνωρίζω την διδακτική του δραστηριότητα και κατά πόσον διατυπώνονται και εκεί αντίστοιχες νοητικές ασκήσεις. Εντυπωσιάστηκα κάποια στιγμή διαβάζοντας στο διαδίκτυο για μια πρωτότυπη διπλωματική που σχετιζόταν με τον μαρκήσιο de Sade και αναρωτήθηκα για την αποτελεσματικότητα τέτοιων επιλογών.\nΑναγνωρίζω πάντως την ξεχωριστή ευφυΐα του, την εγκάρδια και γοητευτική ρητορική του δεινότητα, το συγγραφικό του ταλέντο και τον διαρκή αιφνιδιασμό που προκαλεί, αλλά ομολογώ ότι τον τελευταίο καιρό στις εκθέσεις του αισθάνομαι μια «τρικυμία εν κρανίω», μια παράξενη αμηχανία και μια αίσθηση ότι βιώνω μια “non finito” προσέγγιση.\nΒρεθήκαμε με τον Δημήτρη Φιλιππίδη στο Μουσείο Μπενάκη στην μεγάλη αίθουσα του δευτέρου ορόφου. Περιπλανηθήκαμε στην έκθεση του Κοτιώνη επί ώρα, μόνοι πίσω από τις νάιλον κουρτίνες, αφού προσπεράσαμε γρήγορα τις εξασθενημένες βίντεο προβολές στους περιμετρικού τοίχους. Παραμείναμε επί ώρα σιωπηλοί και αμήχανοι προσπαθώντας να κατανοήσουμε… Αποφύγαμε τον όποιο σχολιασμό. Προτιμήσαμε την σιωπή. Ώσπου έλαβα το κείμενο του που μόλις διαβάσατε...\nΑναρτήθηκε από Triantafyllou Giorgos στις 12:17 AM 2 comments : Σύνδεσμοι σε αυτήν την ανάρτηση\nο διάλογος συνεχίζεται...\nάρθρο που θα δημοσιευθεί\nτην Κυριακή 12 ΟΚΤ 2014\nστην εφημερίδα ''Εξέλιξη''\nΤο άρθρο αυτό αποτελεί συνέχεια του διαλόγου, που ξεκίνησε από την προηγούμενη ανάρτηση της 7 ΟΚΤ 2014, για το παρόν και το μέλλον της αρχιτεκτονικής στο χώρο του ελληνικού τουρισμού με αφορμή την έκθεση στο Μουσείο Μπενάκη των 3SK Στυλιανίδης Αρχιτέκτονες - 1972-2014 – με τίτλο «έργα».\n3SK Στυλιανίδης Αρχιτέκτονες, Ionian Blue 4*, 2003\nΛευκάδα - 204 Κλίνες\nΌπως είναι γνωστό ό τουρισμός αποτελεί κυρίαρχη οικονομική και κοινωνική δραστηριότητα στη χώρα μας. Στους δύσκολους καιρούς που ζούμε έγινε για ένα λόγο παραπάνω από τους λίγους τομείς στον οποίον αποβλέπουμε προσπαθώντας να βγούμε από τα οικονομικά αδιέξοδα που έχουν δημιουργηθεί.\nΌλοι γνωρίζουμε ότι είμαστε η τρίτη χώρα σε μέγεθος ακτογραμμών και η πρώτη με πολλή μεγάλη διαφορά σε μέγεθος χρήσιμων και κατοικούμενων ακτογραμμών στην Ευρώπη. Επίσης έχουμε το καλύτερο κλίμα και γενικά τις πιο καθαρές και ευχάριστες θάλασσες. Αν προσθέσουμε σε αυτά και το πολιτισμικό περιβάλλον, έχουμε την ιδανική χώρα για διακοπές.\nΕάν αποδεχτούμε ότι θέλουμε να «υποδεχτούμε» αυτού του είδους την δραστηριότητα στη σπάνια γη που κατοικούμε, πρέπει να αποκομίσουμε το μεγαλύτερο δυνατό όφελος που αντιστοιχεί στην ποιότητα του φυσικού και πολιτισμικού μας περιβάλλοντος, συνειδητοποιώντας και μετρώντας τις συνέπειες που προκύπτουν.\nΟ τουρισμός και οι διακοπές, εκτός των άλλων, προϋποθέτουν την ύπαρξη ξενοδοχειακών καταλυμάτων και μάλιστα μεγάλων, σε ωραίες και ευαίσθητες περιοχές. Η ιστορία αυτών των κτιρίων στη νεότερη Ελλάδα άρχισε την δεκαετία του ’60 με τον περιηγητικό τουρισμό που ήταν μια δραστηριότητα μικρή ποσοτικά και ενταγμένη στο πλαίσιο άλλων αναγκών.\nΆρης Κωνσταντινίδης, Ξενία Πόρου\nΈτσι γεννήθηκαν τα «Ξενία» τα οποία διένυσαν τον κύκλο της χρηστικής τους ζωής ενσωματώνοντας την αξία της συνεκτικής πνευματικά εποχής τους. Είναι ξενοδοχεία μικρής κλίμακας, προϊόντα μιας άλλης εποχής. Ας πάμε λίγο παρακάτω με την αρχιτεκτονική των διακοπών η οποία πρέπει επειγόντως να καλύψει τις ανάγκες του μαζικού τουρισμού όπως τον ζούμε στις μέρες μας: ας τα κάνουμε μικρά ξενοδοχεία πάλι, μουσεία Αρχιτεκτονικής.\n3SK Στυλιανίδης Αρχιτέκτονες, Mykonos Blu 4*, 1997\nΜύκονος - 182 Κλίνες\nΑν εξαιρέσουμε τα Ξενία και ειδικά τα έργα του Κωνσταντινίδη τα οποία έχουν γίνει αποδεκτά πρότυπα στη συνείδηση του κόσμου και των ειδικών, η αρχιτεκτονική που έχει δημιουργηθεί στο χώρο του τουρισμού τοποθετείται κατά κανόνα συλλήβδην σε μια αμφιλεγόμενη αισθητικά θέση. Μπορεί κατά την άποψη ορισμένων να είναι κακή αρχιτεκτονική, αλλά παράγεται και υπάρχει σε τεράστια μεγέθη, καθορίζει ολόκληρες περιοχές, δημιουργεί πρότυπα και εξοικειώνει ή εξαχρειώνει τοπικές και ευρύτερες κοινότητες με το συντακτικό και τη γλώσσα που διαχειρίζεται.\nΕπομένως πρέπει ως ειδικοί και ως κοινωνία να μιλήσουμε να σκεφτούμε και να δημιουργήσουμε μια καλή αρχιτεκτονική διακοπών καθώς με αυτή θα ζούμε τα επόμενα χρόνια. Αλλά ποια μπορεί να είναι αυτή η Αρχιτεκτονική;\n3SK Στυλιανίδης Αρχιτέκτονες,\nCavo Spada Luxury Resort & Spa 5*, 2008\nΡαπανιανά, Κρήτη - 300 Κλίνες\nΤο πρώτο που αναφέρεται πάντα είναι μια αρχιτεκτονική προσαρμοσμένη στο περιβάλλον. Αν εννοούμε το φυσικό περιβάλλον είναι εύκολα κατανοητό σαν θέμα όχι όμως επαρκώς αναλυμένο, διότι προσαρμογή κυρίως νοείται το κτίριο να χάνεται, να μην ενοχλεί. Όμως η αρχιτεκτονική παράγει κτίρια και μορφές για να φαίνονται και όχι για να κρύβονται. Αν ενοχλούν είναι γιατί δεν βρέθηκε ο τρόπος οι κατασκευές να είναι σχεδιασμένες με σαφείς αρχές και ιεραρχήσεις και επομένως κατανοητές ώστε να δημιουργηθούν κτίσματα που συνομιλούν με το φυσικό περιβάλλον και τα χαρακτηριστικά του κάθε τόπου, αλλά και με το πνευματικό και ψυχικό περιβάλλον των χρηστών.\nDaios Cove Luxury Resort & Villas 5*,2010\nΆγιος Νικόλαος, Κρήτη - 700 Κλίνες\nΤα κτίρια αυτά είναι μεγάλα για λόγους οικονομικής επιβίωσης (ένα ξενοδοχείο 500 κλινών καταλαμβάνει 30.000 μ2 κτισμένου χώρου )και κτίζονται σε ιδιαίτερες περιοχές. Εφόσον θέλουμε να έχουμε τουρισμό, αυτά πρέπει να ικανοποιούν τις ανάγκες των επισκεπτών που έρχονται για να απολαύσουν σε λίγες μέρες μια συμπυκνωμένη εμπειρία ζωής γεμάτης εικόνες φυσικής απόλαυσης, έντονου life style, και βέβαια εικόνες τυποποιημένης πολιτιστικής παράδοσης.\nBlue Palace Resort & Spa 5*, 2003\nΕλούντα, Κρήτη - 500 Kλίνες\nΌ,τι σχεδιάζεται πρέπει να καλύπτει τις ανάγκες αυτές όχι κατ’ ανάγκη με ευτελή τρόπο, διερευνώντας ταυτόχρονα τα στερεότυπα που έχουν δημιουργηθεί σε επίπεδο κτισμένου χώρου με τις γραφικότητες και τις τυποποιημένες μορφές, ώστε η προκύπτουσα αρχιτεκτονική να είναι επιτυχής για τη χρήση που της αντιστοιχεί, με αισθητική που αντέχει στο χρόνο, διακριτή από το φυσικό και πολιτισμικό περιβάλλον.\nΤο δεύτερο που συνήθως δεν αναφέρεται είναι ότι τα τουριστικά καταλύματα, και κυρίως τα μεγάλα και μεσαία, είναι επιχειρήσεις έντασης προσωπικού με πολύ μεγάλα λειτουργικά έξοδα, μεγάλο κόστος κατασκευής και πολύ σκληρό διεθνή ανταγωνισμό. Η προτεινόμενη, λοιπόν, αρχιτεκτονική πρέπει να έχει ταυτότητα και κυρίως αναγνωρίσιμη εικόνα μέσα σε άπειρα έντυπα και εικόνες, να είναι λειτουργική στο θέμα των εξυπηρετήσεων, να έχει ποιότητα και διάρκεια κατασκευαστική και αισθητική. Είναι αυτονόητο ότι καλό ξενοδοχείο είναι αυτό που κερδίζει χρήματα, τα υπόλοιπα έπονται.\n3SK Στυλιανίδης Αρχιτέκτονες, Ξενοδοχείο 5*, 2013\nΜύκονος - 96 Κλίνες\nΤο τρίτο και ουσιώδες αφορά στην προστασία του περιβάλλοντος, μια αρχιτεκτονική με ελάχιστο περιβαλλοντικό αποτύπωμα. Ο τουρισμός, και ειδικά στη χώρα μας βασίζεται στην κατανάλωση του φυσικού περιβάλλοντος, όπου μόνο η ανθρώπινη παρουσία δημιουργεί τεράστιο πρόβλημα. Είκοσι εκατομμύρια άνθρωποι από μια μικρή μπαταρία και ήδη έχουμε ένα εφιαλτικό μέγεθος.\nΔεν υπάρχει αρχιτεκτονική με ελάχιστο περιβαλλοντικό αποτύπωμα. Υπάρχει με λιγότερο ή περισσότερο και είναι πάντα μεγάλο στις τουριστικές κατασκευές. Το πρόβλημα δεν είναι μόνο η κατασκευή, αλλά κυρίως η λειτουργία και η χρήση των τεράστιων εποχιακών αναγκών σε ενέργεια, νερό, διαχείριση αποβλήτων, αναλώσιμα.\nDoubletree by Hilton Resort Kos Helona 5*, 2010\nKώς - 500 Κλίνες\nΗ πιο καλή αρχιτεκτονική θα ήταν η εφήμερη, δηλαδή καλύβες, αλλά αυτό γίνεται σπάνια: σε ειδικούς προορισμούς και προϊόντα. Αν, για οικονομικούς λόγους, έχουμε αποδεχτεί να κατασκευάσουμε κτίρια που υπηρετούν τον τουρισμό πρέπει να μετρήσουμε σοβαρά το βαρύ ενεργειακό αποτύπωμα κάθε κτιρίου και να το αποδεχτούμε ή όχι. Επιπτώσεις έχουν όλες οι δραστηριότητες και συχνά σοβαρές. Ταυτόχρονα θα πρέπει ίσως να σκεφτούμε τον χρόνο ζωής αυτών των κτιρίων, που δεν ξεπερνά τα 40 χρόνια κατά μέσο όρο, και να προβλέψουμε πιθανά μια σχετική διαδικασία κατεδάφισης προσδιορίζοντας τους τεχνικούς, νομικούς και περιβαλλοντικούς όρους. Αν απορρίπτουμε το μαζικό τουρισμό και τις συνέπειές του είναι σαν να αρνούμαστε τα σούπερ μάρκετ και να ζητάμε μόνο τα μπακάλικα που είναι για λίγους και οικονομικά ευάλωτα.\nΔιηγήθηκα όλα τα παραπάνω για να τονίσω ότι η αρχιτεκτονική δεν είναι μια αισθητική και πνευματική ενασχόληση μακρόθεν, είναι, όπως οι περισσότεροι αρχιτέκτονες γνωρίζουν μια επίπονη και σκληρή εργασία, η οποία για να έχει επιτυχή αποτελέσματα προϋποθέτει την κοινωνία παρούσα, έτσι ώστε να γίνονται κατανοητά τα προβλήματα και οι ανάγκες που δημιουργούνται.\nΔιαβάστε στην συνέχεια τα σχόλια της προηγούμενης ανάρτησης ( 7 Οκτωβρίου 2014) και διατυπώστε και το δικό σας σχόλιο για να συνεχιστεί ο διάλογος. Αποστολή κειμένων στο triantafyllou.giorgos@gmail.com\nΟ διάλογος συνεχίζεται... Διαβάστε την σχετική ανάρτηση στο Blog του Οδυσσέα Σγουρού. Κάντε ΚΛΙΚ εδώ\nΑναρτήθηκε από Triantafyllou Giorgos στις 12:53 AM No comments : Σύνδεσμοι σε αυτήν την ανάρτηση


Γιατί πονάει το συκώτι; | Ελεύθερος Τύπος\n12:00 23 Σεπτεμβρίου 2020 23 Σεπτεμβρίου 2020\nΟ πόνος στο συκώτι συχνά συγχέεται με τον πόνο στα νεφρά, τον κοιλιακό πόνο, ή τον πόνο στην πλάτη, λόγω της θέσης του ήπατος στο σώμα.\nΟ ηπατικός πόνος γίνεται αισθητός κατά κανόνα στο επάνω δεξιά τεταρτημόριο, ακριβώς κάτω από τα πλευρά σας, ενώ αρκετά συχνά συνοδεύεται από πόνο στην πλάτη ή τον ώμο. Πολλές ασθένειες του ήπατος αλλά και ασθένειες σε άλλα όργανα στο σώμα μπορεί να προκαλέσουν πόνο στο συκώτι. Το να γνωρίζουμε, λοιπόν, όλες τις πιθανές αιτίες μπορεί να αποδειχτεί σωτήριο για την υγεία και, φυσικά, τη ζωή μας.\nΟι κυριότερες αιτίες πόνου στο συκώτι\nΤοξικότητα από φάρμακα. Όταν στο σώμα υπάρχει περίσσεια ακεταμινοφαίνης, μπορεί να προκληθεί βλάβη του ήπατος. Η ακεταμινοφαίνη είναι μια ουσία που περιέχεται σε ένα ευρύ φάσμα φαρμάκων, όπως χάπια για τον πονοκέφαλο, την αλλεργία καθώς και χάπια για την ρινική συμφόρηση. Εκτός από τον πόνο στο συκώτι, τα συμπτώματα περιλαμβάνουν σκούρα ούρα, φαγούρα στο δέρμα, λεύκανση στα μάτια, κίτρινο δέρμα, συμπτώματα γρίπης και κοιλιακή ευαισθησία στην άνω δεξιά πλευρά.\nΗπατική νόσος λόγω αλκοόλ. Αυτό είναι γνωστό και ως κίρρωση του ήπατος και οφείλεται στην χρόνια και υπερβολική κατανάλωση αλκοόλ. Τα συμπτώματα περιλαμβάνουν σύγχυση, κοιλιακή ευαισθησία και πόνο, κόπωση, υπερβολική δίψα, ίκτερο, πυρετό, ναυτία, απώλεια της όρεξης και αύξηση του σωματικού βάρους. Άλλα συμπτώματα περιλαμβάνουν ανησυχία, σκούρα ή αιματηρά κόπρανα, ανάπτυξη γυναικομαστίας, ωχρότητα, δυσκολία συγκέντρωσης και ψευδαισθήσεις.\nΠρωτογενής καρκίνος του ήπατος. Αυτή η κατάσταση προκαλείται όταν τα κύτταρα του ήπατος αυξάνονται υπερβολικά. Δυστυχώς, αυτό το πρόβλημα του ήπατος είναι ανιχνεύσιμο μόνο αφότου φθάσει σε προηγμένα στάδια. Κάποιος μπορεί να αποφύγει την ανάπτυξη αυτού του καρκίνου προλαμβάνοντας την κίρρωση του ήπατος, καθώς και την ηπατίτιδα. Τα συμπτώματα περιλαμβάνουν τη διεύρυνση του ήπατος (η οποία προκαλεί πόνο του ήπατος), απώλεια όρεξης, απώλεια βάρους, αδυναμία και κόπωση, ναυτία και έμετο, πόνο στο άνω δεξιά κοιλιακό μέρος, αποχρωματισμό στο δέρμα και πιο λευκά μάτια.\nΚύστη ήπατος. Πρόκειται για μια φούσκα με λεπτό τοίχωμα που είναι γεμάτη με υγρό. Αυτή η κατάσταση δεν δημιουργεί κινδύνους για την υγεία. Αν η κύστη μεγαλώσει χωρίς ανίχνευση, προκαλεί δυσφορία και πόνο στο δεξί άνω μέρος της κοιλιάς, λοίμωξη του χοληδόχου πόρου και διόγκωση του ήπατος.\nΛιπώδης νόσος του ήπατος. Το να έχετε κάποιο ποσοστό λίπους στο ήπαρ θεωρείται φυσιολογικό. Ωστόσο, αν αυτό υπερβαίνει το 10%, μπορεί να αναπτύξετε λιπώδη νόσο του ήπατος. Η νόσος αυτή είναι συνήθως κληρονομική. Επίσης, είναι συχνή σε ανθρώπους που είναι υπέρβαροι. Οι ασθενείς συνήθως έχουν διαβήτη, προ-διαβήτη, υψηλή χοληστερόλη και τριγλυκερίδια. Άλλες αιτίες εκδήλωσης λιπώδους νόσου του ήπατος είναι:\nΚληρονομική ή αυτοάνοση νόσος του ήπατος\nΊνωση ήπατος. Αυτό είναι το τελευταίο στάδιο της ηπατικής νόσου από αλκοόλ. Χαρακτηρίζεται από τον σχηματισμό ινομυωμάτων και ινωδών ιστών, καθώς και πληγές στο συκώτι. Κατά συνέπεια, η κυκλοφορία του αίματος εμποδίζεται και αυτό οδηγεί σε προοδευτική ηπατική νόσο. Τα συμπτώματα περιλαμβάνουν εξάντληση, κοιλιακό άλγος, απώλεια όρεξης, φαγούρα στα χέρια και τα πόδια, απώλεια βάρους, αδυναμία, ίκτερο, οίδημα σε πόδια και σκουρόχρωμα ούρα.\nΗπατίτιδα. Προκαλεί βλάβη στα κύτταρά του ήπατος, που εκδηλώνεται με πόνο, ανεξάρτητα από τον τύπο της ηπατίτιδας (Α έως Ε). Τα συμπτώματα περιλαμβάνουν σκούρα ούρα, πυρετό, διάρροια, ίκτερο, γενικευμένο άλγος (πόνος), διόγκωση του ήπατος, δυσφορία, συχνούς εμετούς καθώς και ήπιο πυρετό.\nΠρωτογενής σκληρυντική χολαγγειίτιδα. Αυτή είναι η φλεγμονή των αγωγών του ήπατος και της χολής. Είναι μια πάθηση που οδηγεί στον σχηματισμό των ουλών στους ιστούς και σε ινώδεις ιστούς. Τα συμπτώματα δεν είναι άμεσα και μπορεί να χρειαστούν χρόνια για να φανούν. Αυτά περιλαμβάνουν λοίμωξη του χοληδόχου πόρου, έντονη φαγούρα, κόπωση, συμπτώματα κίρρωσης, ίκτερο, δυσαπορρόφηση κ.α.\nΆλλες αιτίες. Προβλήματα σε κοντινά με το ήπαρ όργανα μπορούν επίσης να προκαλέσουν πόνο στο συκώτι, συμπεριλαμβανομένων των εντερικών διαταραχών, των χολόλιθων και της εντερικής απόφραξης. Λ.χ. οι πέτρες στη χολή (χολόλιθοι), σε κάποιες περιπτώσεις συνοδεύονται με κίρρωση του ήπατος, η οποία θα προκαλέσει έντονο πόνο στο συκώτι. Ο πόνος μπορεί επίσης να “αντανακλάται” στην πλάτη και τον ώμο.\nγρίπηΔιαβήτηςηπατίτιδακίρρωση του ήπατοςκοιλιακός πόνοςπέτρες στη χολήπόνος στα νεφρά


Ο σχολικός εκφοβισμός δεν είναι καινούργιο φαινόμενο: υπάρχει εδώ και γενιές, σε διάφορες μορφές. Το 1999 ο Τιμ Φιλντς, γνωστός Βρετανός ακτιβιστής κατά του εκφοβισμού, περιέγραψε το φαινόμενο σαν «...μία παθολογική ανάγκη να επιδεικνύεις επιθετικότητα και η οποία επιτυγχάνεται μέσω μίας επίδειξης ανεπάρκειας (κοινωνική, προσωπική, διαπροσωπική, συμπεριφορική, επαγγελματική), μια ανεπάρκεια που προβάλλεται πάνω στους άλλους μέσω ελέγχου και υποταγής (κριτική, αποκλεισμός, απομόνωση κ.α.). Ο εκφοβισμός συντηρείται λόγω αποποίησης ευθυνών (άρνηση, αλληλοκατηγορίες, πρόφαση θυματοποίησης) και διαιωνίζεται από ένα κλίμα φόβου, άγνοιας, αδιαφορίας, σιωπής, άρνησης, δυσπιστίας, εξαπάτησης, υπεκφυγών, ανοχής και επιβράβευσης του εκφοβιστή.»\nΤα τελευταία χρόνια ειδικοί στο χώρο της προστασίας των παιδιών και των δικαιωμάτων τους έχουν αρχίσει και αναγνωρίζουν την συναισθηματική, ψυχολογική, και σωματική βλάβη που μπορεί να συμβεί εξαιτίας του σχολικού εκφοβισμού. Παρ’όλο που έχει γίνει μεγάλη προσπάθεια να αντιμετωπιστεί το φαινόμενο του σχολικού εκφοβισμού σε πολλά κράτη, ο κόσμος θεωρεί ότι το πρόβλημα υπάρχει μόνο στο χώρο του σχολείου και ότι δεν έχει μακροπρόθεσμες συνέπειες για το θύμα ή τον θύτη.\nΈχουν γίνει προγράμματα για τον εκφοβισμό αλλά τα περισσότερα έχουν εστιάσει σε ένα από τα ανακύπτοντα ζητήματα και δεν έχουν δώσει μία ομοιόμορφη Ευρωπαϊκή λύση για το πρόβλημα στις διάφορες μορφές του.\nΟ στόχος του προγράμματος είναι να διαπιστώσει αν υπάρχουν κοινά σημεία μεταξύ των κρατών-μελών στις περιπτώσεις που συμβαίνει ο εκφοβισμός, καθώς κι μεταξύ των θυμάτων κι των θυτών. Μέσω έρευνας στο χώρο του bullying, οι συνεργαζόμενοι φορείς θέλουν να αξιολογήσουν τη βάση γνώσης του ζητήματος του εκφοβισμού στις διάφορες περιπτώσεις και να ευαισθητοποιήσει τις ομάδες-στόχους: παιδιά, νέους, γονείς κι εκπαιδευτικούς. Συμπεριλαμβάνοντας μια δημόσια εκστρατεία, η τελευταία φάση του προγράμματος θα ευαισθητοποιήσει το ευρύ κοινό όσον αφορά το συναισθηματικό, ψυχολογικό και φυσικό κόστος του bullying κι θα ενθαρρύνει πολιτική μηδενικής ανοχής προς το πρόβλημα.\nΑν και πολλά κράτη-μέλη έχουν φόρουμ που ασχολούνται με το bullying, ο στόχος αυτού του προγράμματος είναι να δημιουργήσει ένα εθνικό σημείο αναφοράς σε κάθε κράτος-μέλος, έναν ενιαίο χώρο για το bullying για το κοινό, για γονείς και καθηγητές, αλλά κυρίως για τα παιδιά. Έτσι, το πρόγραμμα θα δώσει στα παιδιά έναν ασφαλή χώρο μέσα στον οποίο μπορούν να μαθαίνουν για τον εκφοβισμό, να μιλούν εμπιστευτικά με ειδικούς για το ζήτημα, για το που λαμβάνει χώρα, πως να το αντιμετωπίσουν, κι μέσω ηλεκτρονικών εφαρμογών πως να προστατεύουν τον εαυτό τους από το bullying.\nΟ στόχος του έργου συνίσταται στη δημιουργία μίας ενιαίας απάντησης στην καταγραφή και διαχείριση του σχολικού εκφορβισμού σε όλες τους της μορφές και μιας Ευρωπαϊκής πλατφόρμας για την ενημέρωση παιδιών, γονέων, εκπαιδευτικών και κάθε ενδιαφερόμενου για το πρόβλημα.\nΤελικά το κοινό των 6 καρτών που συμμετέχουν θα γνωρίζουν από πού μπορούν να λάβουν πληροφόρηση για το σχολικό εκφοβισμό καθώς και αξιόπιστη διαθέσιμη βοήθεια σε όλες τις γλώσσες των παραπάνω χωρών από τηλεφωνικές γραμμές ή το Διαδίκτυο.\nΟ Σχολικός Εκφοβισμός αν και παραδοσιακά θεωρείται σαν συμπεριφορά που συναντάται μεταξύ παιδιών και συνήθως στο σχολικό περιβάλλον πρόσφατα παρουσιάζει και νέες μορφές όπως ο διαδικτυακός εκφοβισμός που λαμβάνει ολοένα και ευρύτερες διαστάσεις.\nΔιενέργεια έρευνας σε ευρωπαϊκό επίπεδο που καλύπτει τις 6 χώρες του εταιρικού σχήματος. Το ερωτηματολόγιο της έρευνας απευθύνεται σε 18.000 μαθητές της δευτεροβάθμιας εκπαίδευσης και θα συμπληρώνεται ηλεκτρονικά μέσω του Διαδικτυακού τόπου του έργου.\nΔημιουργία Διαδικτυακού τόπου που θα λειτουργήσει σαν Εθνικό Σημείο Αναφοράς για το πρόβλημα του Σχολικού Εκφοβισμού με αντικείμενο την ευρεία και σταθερή πληροφόρηση κάθε ενδιαφερόμενου και την παροχή άμεσης συμβουλευτικής βοήθειας σε μαθητές, εκπαιδευτικούς και γονείς μέσω των εξειδικευμένων γραμμών βοήθειας και άλλων διαδραστικών τρόπων επικοινωνίας.\nΔημιουργία Διαδραστικού Εκπαιδευτικού Εργαλείου με στόχο την αναβάθμιση των διαδικασιών διαχείρισης του προβλήματος μέσα στο σχολικό περιβάλλον με την άμεση συμμετοχή των μαθητών\nΣχεδιασμός και υλοποίηση Ευρωπαικής Καμπάνιας κατά του Σχολικού Εκφοβισμού. Στο πλαίσιο της καμπάνιας θα δημιουργηθεί πληροφοριακό υλικό, υλικό ευαισθητοποίησης της κοινής γνώμης και θα πραγματοποιηθεί συντονισμένη ταυτόχρονη δράση και στις 6 χώρες του προγράμματος στην κατεύθυνση της θεσμοθέτησης της Ευρωπαϊκής Ημέρας κατά του Σχολικού Εκφοβισμού.\nΠρώτο βήμα στο πλαίσιο του έργου είναι η διενέργεια έρευνας σε ευρωπαϊκό επίπεδο για την καταγραφή και επεξεργασία των σύγχρονων μορφών του φαινομένου του Σχολικού Εκφοβισμού.\nΣτο Τμήμα της Ψηφιακής Βιβλιοθήκης θα βρίσκονται τα διαθέσιμα στοιχεία που κυκλοφορούν ελεύθερα πνευματικών δικαιωμάτων ή παρέχεται το δικαίωμα στην ιστοσελίδα μας για την ελεύθερη ανάρτησή τους.


Ένας 33χρονος "επαρχιώτης" στην εθνική Ιταλίας – Stoiximan Blog\nSerie A (Ιταλία) / Ένας 33χρονος “επαρχιώτης” στην εθνική Ιταλίας\nΈνας 33χρονος “επαρχιώτης” στην εθνική Ιταλίας\n9 Μαρτίου. Ο κορωνοϊός έχει μπει για τα καλά στη ζωή της Ιταλίας, τα καθημερινά νέα κρούσματα ξεπερνάνε τα 1000 και η κυβέρνηση ανακοινώνει τα πρώτα μέτρα για την καταπολέμηση του, βάζοντας σε καραντίνα κάποιες περιοχές στα βόρεια της χώρας. Όπως όλες οι υπόλοιπες δραστηριότητες, o χώρος του ποδοσφαίρου είναι μουδιασμένος και οι πρώτες φήμες για αναβολή του πρωταθλήματος ακούγονται. Στο τελευταίο παιχνίδι που διεξάγεται πριν κλειστεί ο κόσμος μέσα για αρκετό καιρό η Σασουόλο υποδέχεται τη Μπρέσια.\nΜε το σκορ στο 0-0, σε μια από τις τελευταίες φάσεις του πρώτου ημιχρόνου οι γηπεδούχοι θα βρούνε το δρόμο προς τα δίχτυα με τον Φραντσέσκο Καπούτο, που θα πλασάρει σωστά με το αριστερό από κοντά. Ο σκόρερ θα τρέξει προς την κάμερα και θα αποκαλύψει μια λευκή κόλλα χαρτί πάνω στην οποία υπάρχει το μήνυμα: “Όλα θα πάνε καλά. Μείνετε σπίτι”. Η σκηνή θα κυκλοφορήσει παντού το επόμενο διάστημα και θα προσθέσει μια μικρή νότα αισιδοξίας σε μια περίοδο που η μαυρίλα έχει καταπλακώσει όλη τη χώρα. Η εικόνα θα αποκτήσει κι έναν συμβολικό χαρακτήρα καθώς ο πρωταγωνιστής της δεν είναι κάποιος απρόσιτος σούπερ σταρ αλλά ένα παιδί του λαού, ένας δικός τους άνθρωπος που κατάφερε να φτάσει να παίζει σε αυτό το επίπεδο, ένας “επιθετικός της επαρχίας”, όπως λένε στην Ιταλία.\nO όρος αυτός είναι πολύ διαδεδομένος στη γειτονική χώρα και αναφέρεται σε παίκτες που προέρχονται από μικρότερες πόλεις, που ξεχωρίζουν στις χαμηλές κατηγορίες, σε αγώνες που συνήθως γίνονται μακριά από τα φημισμένα γήπεδα των μεγάλων ιταλικών πόλεων, που αποκτούν μια ιδιαίτερη φήμη ανάμεσα στους ανθρώπους που βλέπουν αυτούς τους όχι και τόσο εμπορικούς αγώνες και τελικά κάποια στιγμή καταφέρνουν να κάνουν το μεγάλο άλμα και να παίξουν στη Σέριε Α. Στο παρελθόν ο χαρακτηρισμός αυτός συνόδευε επιθετικούς όπως ο Ντάριο Χούμπνερ, ο Κριστιάν Ριγκάνο, o Ιγκόρ Πρότι και αρκετούς ακόμα. Ο Φραντσέσκο Καπούτο είναι μια τέτοια περίπτωση.\nΓεννημένος στην Αλταμούρα, μια μικρή πόλη κοντά στο Μπάρι, πέρασε τα πρώτα χρόνια της καριέρας του αγωνιζόμενος στις μικρές κατηγορίες, χωρίς κάποια ιδιαίτερη επιτυχία. Αν δεν υπήρχε ο Ονόφριο Κολασουόνο, ο προπονητής του στην ημι-επαγγελματική ομάδα της Τορίτο, που τον έπεισε να δώσει μια ακόμα ευκαιρία στο ποδόσφαιρο όταν τον απέρριψε μια ομάδα μεγαλύτερης κατηγορίας, το πιθανότερο είναι πως ο 17χρονος τότε Φραντσέσκο θα παρατούσε το άθλημα για να πάει να δουλέψει μαζί με τον πατέρα του στις οικοδομές.\nΟ λόγος του προπονητή του αποδείχτηκε όμως πειστικός, τα γκολ ήρθαν μαζεμένα εκείνη τη σεζόν (14 σε 20 αγώνες), η Τορίτο ανέβηκε κατηγορία και ο Καπούτο άρχισε σιγά-σιγά να φτιάχνει το όνομα του στην πιάτσα. Δυο πετυχημένες ακόμα σεζόν στις μικρές κατηγορίες αρκούσαν για να τον μυριστεί ένας φιλόδοξος ανερχόμενος προπονητής, με το όνομα Αντόνιο Κόντε. Ο Ιταλός τεχνικός της Μπάρι τον πίστεψε εξ αρχής και του έδωσε αμέσως την ευκαιρία να αποδείξει την αξία του στο πολύ πιο ζόρικο περιβάλλον της Σέριε Β’, δυο κατηγορίες πιο ψηλά από το ανώτατο επίπεδο που είχε παίξει ως τότε. Ο 21χρονος ‘Σίσιο’ ανταπέδωσε την εμπιστοσύνη με 10 γκολ, η Μπάρι τερμάτισε 1η και επέστρεψε στο Καμπιονάτο.\nΤο δεύτερο πισωγύρισμα στην καριέρα του ήρθε τότε. Στα δυο χρόνια που έμεινε η ομάδα από το νότο της Ιταλίας στη μεγάλη κατηγορία ο Καπούτο βρήκε χώρο στην ενδεκάδα ελάχιστες φορές. Σε μια από αυτές πέτυχε και το πρώτο και όπως φαινόταν τότε, μοναδικό του γκολ απέναντι στην Τσεζένα. Ακολούθησαν δυο δανεισμοί και μια σεζόν εκτός γηπέδων, για εμπλοκή του (μαζί με αρκετούς άλλους παίκτες της Μπάρι) σε ένα σκάνδαλο που αφορούσε στημένο αγώνα, κατηγορία που πάντως αποσύρθηκε σε επόμενο δικαστήριο καθαρίζοντας το όνομα του.\nΕκεί που όλα έδειχναν πως η καριέρα του όδευε προς το τέλος της η μπάλα άρχισε πάλι να μπαίνει στο πλεκτό. Χωρίς να εντυπωσιάζει με ντρίπλες ή θεαματικές ενέργειες, ο Καπούτο βρισκόταν συχνά στο κατάλληλο σημείο για να τελειώσει σωστά μια φάση και στο τέλος της ημέρας αυτό είναι που μετράει. Η βελτίωση του από τα 27 του και μετά αποτυπώνεται πολύ εύκολα στα στατιστικά του: 11 γκολ το 2014 με τη Μπάρι, 17 γκολ το 2015 και 18 γκολ το 2016 με την Βίρτους Εντέλα και 26 γκολ, βραβείο πρώτου σκόρερ και άνοδος στο Καμπιονάτο τη σεζόν 2017-18 με την Έμπολι, κι όλα αυτά στη Σέριε Β, εκεί που πλέον οι περισσότεροι έπιναν νερό στο όνομα του. Στα 31 του ο Καπούτο επέστρεφε στη μεγάλη κατηγορία για μια, πιθανόν, τελευταία ευκαιρία να αποδείξει ότι δεν ήταν απλά ο επιθετικός του ενός γκολ στη Σέριε Α σε όλη την καριέρα του. Και το κατάφερε με τρόπο που λογικά δεν θα περίμενε ούτε ο πιο πιστός θαυμαστής του.\nΣτις δυο τελευταίες σεζόν, πέρσι με την Έμπολι και φέτος με τη Σασουόλο, ο ‘Σίσιο’ μετράει 37 γκολ και 10 ασίστ, νούμερα σχεδόν εξωπραγματικά για έναν παίκτη της φήμης του, που ουσιαστικά παίζει πρώτη φορά σε τέτοιο επίπεδο, σε τέτοια ηλικία και σε ομάδες τέτοιου επιπέδου (η Έμπολι πέρσι υποβιβάστηκε)! Στο φετινό Καμπιονάτο οι μόνοι που είχαν μεγαλύτερη συμμετοχή σε γκολ (γκολ+ασίστ) από αυτόν ήταν οι Ιμόμπιλε και Ρονάλντο. Η αποτελεσματικότητα του μάλιστα δεν φαίνεται να επηρεάζεται από την ποιότητα του αντιπάλου, αφού στα παιχνίδια με Γιουβέντους, Ίντερ, Νάπολι, Μίλαν, Ρόμα και Λάτσιο μετράει συνολικά 11 γκολ και 4 ασίστ.\nΟ σκόρερ της επαρχίας, αυτός που ήξεραν μόνο οι οπαδοί της ομάδας που έπαιζε και τα απανταχού αρρωστάκια που παρακολουθούν φανατικά Σέριε Β, έγινε στα 33 του τόσο διάσημος που ασχολήθηκε μαζί του ακόμα και το ίνδαλμα των παιδικών του χρόνων, ο Αλεσάντρο ντελ Πιέρο. Στην αρχή της φετινής σεζόν οι δυο τους έβαλαν ένα κάτι-σαν-στοίχημα μέσω των social media. Αν ο επιθετικός της Σασουόλο πετύχαινε φέτος 20 γκολ στο Καμπιονάτο θα έβγαιναν μαζί για φαγητό. Το νούμερο φαινόταν απλησίαστο καθώς ποτέ στην ιστορία της Σασουόλο κάποιος παίκτης δεν έχει σκοράρει τόσο σε αυτό το επίπεδο. Καθ’ όλη τη διάρκεια της χρονιάς ο χαβαλετζής Αλεσάντρο ανέβαζε μετά από κάθε γκολ ένα ποστ με τον αριθμό που χρειάζεται ακόμα ο Καπούτο για να κάνει το όνειρο του πραγματικότητα. Τελικά ο ‘Σίσιο’ τα κατάφερε την προτελευταία αγωνιστική, όταν με τα δυο του γκολ απέναντι στη Τζένοα έφτασε τα 21 και κέρδισε μια πρόσκληση σε δείπνο από αυτές που δεν υπάρχει περίπτωση ποτέ να αρνηθεί κάποιος ποδοσφαιρόφιλος.\nΗ επιβράβευση της προσπάθειας του όλα αυτά τα χρόνια δεν σταμάτησε όμως σε αυτή την βραδινή έξοδο παρέα με το ίνδαλμα του. Πριν από λίγες μέρες ο Ρομπέρτο Μαντσίνι έκανε τη μίνι έκπληξη και συμπεριέλαβε το όνομα του στις κλήσεις για την εθνική για τα παιχνίδια με την Βοσνία και την Ολλανδία. Έστω και στα 33 του ο Φραντσέσκο Καπούτο έγινε από “επιθετικός της επαρχίας”, δεινός σκόρερ της Σέριε Α και διεθνής με την Ιταλία! Με αφορμή την κλήση του στην εθνική δήλωσε πριν λίγες μέρες: “Η ετικέτα αυτή δεν με ενοχλεί καθόλου. Ίσα-ίσα θα έλεγα ότι μου δίνει δύναμη και εξτρά κίνητρο κάθε φορά που την ακούω. Ξέρω πολύ καλά την διαδρομή που έκανα για να φτάσω ως εδώ και πιστεύω ότι η καριέρα μου δείχνει σε όλους ότι πρέπει να πιστεύουν στα όνειρα τους. Υπάρχουν αρκετοί καλοί νέοι Ιταλοί παίκτες, πρέπει απλά να τους στηρίξει κάποιος. Εγώ απολαμβάνω αυτό που ζω τώρα. Ακόμα και σήμερα σε αυτή την ηλικία έχω τον ίδιο ενθουσιασμό που είχα όταν ήμουν παιδί.”\nΌσοι τον παρακολουθούν συστηματικά από τα χρόνια του στη 2η κατηγορία περιμένουν με αγωνία εκείνη τη στιγμή που σε κάποιο σημαντικό παιχνίδι της Ιταλίας (γιατί όχι και στο Euro του επόμενου καλοκαιριού) θα τρυπώσει ανάμεσα στα αντίπαλα σέντερ μπακ, θα στείλει τη μπάλα στα δίχτυα με κάποιο καλοζυγισμένο σουτ και μετά θα πανηγυρίσει κάνοντας πως κατεβάζει ένα ποτήρι μπύρας, ένας συμβολικός πανηγυρισμός που συνδέεται με την επιχείρηση παραγωγής ξανθιάς μπύρας που άνοιξε πριν λίγα χρόνια με τρεις φίλους του από το Μπάρι. Ένας ταιριαστός πανηγυρισμός για κάποιον που θεωρείται ένα παιδί του λαού που κατάφερε να δείξει σε όλους τους ερασιτέχνες και ημιεπαγγελματίες εκεί έξω πως κάποιες φορές τα ταβάνια που σου ορίζουν οι υπόλοιποι είναι για να τα τρυπάς.\nTags: el sombrero, Ιταλία, Μπάρι, Σασουόλο, Φραντσέσκο Καπούτο


Κίνητρα σε γιατρούς για τα εμβόλια | Η Εφημερίδα των Συντακτών\nΕπτά μήνες μετά την έναρξη του εμβολιαστικού προγράμματος στη χώρα, η κυβέρνηση, διά του υπουργού Υγείας Βασίλη Κικίλια, ανακοίνωσε χθες από τηλεοράσεως (Open) την παροχή κινήτρων σε γιατρούς και φαρμακοποιούς προκειμένου να αυξηθεί η εμβολιαστική κάλυψη της χώρας. Είναι και μια έμμεση ομολογία ότι δεν εξάντλησε όλα τα αναγκαία περιθώρια για λιγότερο παρεμβατικές λύσεις πριν προχωρήσει στον υποχρεωτικό εμβολιασμό συγκεκριμένων επαγγελματικών ομάδων και αφήνοντας ανοιχτό το ενδεχόμενο να ακολουθήσουν και άλλες.\nΠοια είναι τα κίνητρα που ανακοίνωσε ο υπουργός Υγείας; Γιατροί και φαρμακοποιοί θα μπορούν να κλείνουν ραντεβού σε πολίτες με αμοιβή 10 ευρώ το ραντεβού. Οι γιατροί, από 3 ευρώ που ίσχυε μέχρι σήμερα, θα αμείβονται με 20 ευρώ για κάθε εμβολιασμό στο ιατρείο τους, ενώ για κάθε εμβολιασμό κατ’ οίκον θα παίρνουν 50 ευρώ αντί των 20 ευρώ που ίσχυε.\nΟσον αφορά τους κατ’ οίκον εμβολιασμούς σε πολίτες πλέον ευάλωτους στην Covid, άνω των 60 ετών, η κυβέρνηση αργά τους θυμήθηκε. «Τώρα πάμε πόρτα πόρτα», είπε χθες ο Β. Κικίλιας, επτά μήνες μετά την έναρξη των εμβολιασμών, ενώ ο ίδιος διαφήμιζε από πέρυσι τον Νοέμβριο ότι «εκεί που ο πολίτης δεν μπορεί να πάει σε ένα εμβολιαστικό κέντρο, τότε θα πηγαίνει το κράτος στον πολίτη».\nΜε το τείχος της εμβολιαστικής ανοσίας να ορθώνεται αργά, τον τουρισμό ορθάνοιχτο χωρίς να διασφαλίζεται η εφαρμογή των κρίσιμων πρωτοκόλλων και τη μετάλλαξη «Δ» να σαρώνει τη χώρα, η κυβέρνηση τρέχει τώρα να καλύψει τον χαμένο χρόνο. Με μόλις το 44% του πληθυσμού πλήρως εμβολιασμένο και με 3 στους 10 πλέον ευπαθείς στον ιό της πανδημίας άνω των 60 να παραμένουν ανεμβολίαστοι, στον αγώνα δρόμου μεταξύ των εμβολιασμών και της επικράτησης του στελέχους «Δ», το τελευταίο έχει σαφές προβάδισμα.


Η Φωνή του Λαού: Μηνύματα – Επιστολές: Δευτέρα 10 Ιουλίου 2017 | ΚΟΙΝΩΝΙΚΟΣ ΕΘΝΙΚΙΣΜΟΣ\n← Το ‘πε και το ‘κανε ο Πολάκης: Σοβιετία η Ελλάς!\nΗ ροή του Μύθου μέσα από τα κόμικς →\n10/07/2017 · 15:06\nΗ Φωνή του Λαού: Μηνύματα – Επιστολές: Δευτέρα 10 Ιουλίου 2017\nΤο νόμισμα είναι ένα μέσο συναλλαγής αλλά σημασία έχει ποιος το εκδίδει. Αν το εκτύπωνε το κράτος όποιο και να ήταν το νόμισμα θα ήταν όλα καλά, αλλά δυστυχώς το νόμισμα το εκτυπώνουν ιδιωτικές τράπεζες όπως είναι η τράπεζα του Ντράγκι μέρος της οποίας είναι και τράπεζα του Στουρνάρα που είναι και αυτή ιδιωτική (Η Τράπεζα της Ελλάδος δεν είναι κρατική αλλά ιδιωτική). Αλλά και στην Αμερική το δολάριο το εκτυπώνει η ΙΔΙΩΤΙΚΗ κεντρική τράπεζα FED. Με αυτόν τον τρόπο της εκτύπωσης δηλαδή του νομίσματος από ιδιώτες τραπεζίτες έχουν βυθιστεί όλα τα κράτη του πλανήτη στα χρέη. Σε ποιους αλήθεια χρωστάνε όλα τα κράτη και ποιοι είναι αυτοί που είχαν τόσα πολλά λεφτά ώστε να δανείσουν όλα τα κράτη του πλανήτη; Μέχρι και η Αμερική χρωστάει πολλά τρις δολάρια. Πως είναι δυνατόν η Αμερική να χρωστάει δολάρια αφού τα εκτυπώνει; Αλλά δεν τα εκτυπώνει το αμερικάνικο κράτος τα δολάρια τα εκτυπώνουν οι ιδιώτες τραπεζίτες της FED και τα δανείζουν στο αμερικάνικο κράτος.\nΑν το νόμισμα δεν το εκτυπώσουν κάποιες στην ουσία κρατικές τράπεζες δεν υπάρχει περίπτωση να ξεχρεώσουν τα χρέη τους τα κράτη του πλανήτη στους τοκογλύφους τραπεζίτες. Το ευρώ είναι ένα νόμισμα που εκδίδεται από την ιδιωτική τράπεζα του Ντράγκι. Αν το ευρώ διαλυθεί και δεν υπάρχει πλέον, τα ευρώ που χρωστάμε σε τι νόμισμα θα τα ξεπληρώσουμε; Η απάντηση είναι θα τα ξεπληρώσουν οι Έλληνες σε δραχμές οι Ιταλοί σε λιρέτες οι Ισπανοί σε πεσέτες κλπ. Αυτό όμως δεν συμφέρει τους δανειστές τοκογλύφους και γι αυτό το κρατάνε το ευρώ, με νύχια και με δόντια για να αποφύγουν την κατάρρευσή του. Τα υπόλοιπα που λένε ο Σόιμπλε και τα κανάλια ότι θέλουν να βγει η Ελλάδα από το ευρώ είναι ψέματα γιατί βγαίνοντας η Ελλάδα θα ακολουθήσει η Ιταλία, η Ισπανία, Πορτογαλία και άλλες χώρες με αποτέλεσμα να διαλυθεί το ευρώ. Μόνο με Εθνικό νόμισμα υπάρχει Εθνική ανεξαρτησία και οι μόνοι που το υποστηρίζουν αυτό είναι οι Εθνικιστές της Χρυσής Αυγής.\nΗ “Χρυσή Αυγή” του Λαού και η “ακροδεξιά” του συστήματος – Άρθρο του Ν. Γ. Μιχαλολιάκου\nΒρίσκομαι για οικογενειακούς λόγους εκτός Ελλάδας σε χώρα από την οποία η Ελλάδα έχει δεχτεί χιλιάδες μετανάστες τα τελευταία χρόνια. Στη χώρα αυτή του Καυκάσου όπου είμαι, υπάρχει πια τεράστια ανάπτυξη η οποία δυστυχώς έφυγε από την Ελλάδα. Μαζί με την ανάπτυξη έφυγε μαζί της και όλο το συνάλλαγμα της πατρίδας μας και μάλιστα στο σκληρό νόμισμα του ευρώ το οποίο το έχουμε πληρώσει πανάκριβα όλοι οι Έλληνες με μνημόνια και λιτότητα διαρκείας. Όλοι αυτοί οι οικονομικοί μετανάστες που έρχονται στη χώρα μας με δυο, τρία χρόνια δουλειάς (νόμος που ψήφισε ολόκληρο το κλεπτοκρατικό τόξο), λαμβάνουν πλήρη σύνταξη, την στιγμή που οι Έλληνες συνταξιούχοι βιώνουν την σοβιετία των ΣΥΡΙΖΑΝΕΛ με συντάξεις πείνας.\nΜε τον πρόστυχο μνημονιακό νόμο Κατρούγκαλου, οι νέοι συνταξιούχοι θα λάβουν σύνταξη μόλις 127 ευρώ τον μήνα χαμηλότερη δηλαδή από της Βουλγαρίας και της Αλβανίας και πολύ πιο κάτω από τις συντάξεις που λαμβάνουν χαριστικά στην Ελλάδα Βούλγαροι και Αλβανοί. Καταλαβαίνει λοιπόν κανείς ότι γίναμε παρίες και μετανάστες μέσα στην ίδια μας την πατρίδα. Για να πάρει ο Έλληνας αυτά που του ανήκουν προϋπόθεση είναι η κυριαρχία της Χρυσής Αυγής. Αυτό φοβάται το κλεπτοκρατικό τόξο. Καμιά βραχύβια κυβέρνηση Μητσοτάκη δεν θα δώσει λύση. Ο χρόνος μετράει αντίστροφα για την Χρυσή Αυγή. Οι τρίτοι σύντομα θα είναι πρώτοι και καλύτεροι.\nΓια το κόκκινο παρακράτος του Αμβούργου…\nΌσοι συνταξιοδοτήθηκαν, περιμένουν μήνες για να βγει η σύνταξη, οι εξαγωγείς που περιμένουν χρόνια για να πάρουν τον ΦΠΑ, οι κτηνοτρόφοι που περιμένουν χρόνια για τα βιολογικά, οι αγρότες και οι επαγγελματίες που κατάσχονται τα λεφτά τους έναντι χρεών στην Εφορία, οι χρεωκοπημένοι δανειολήπτες που θα πεταχτούν από τα σπίτια τους έξω, δείχνουν δυστυχώς να περιμένουν στωικά τη μοίρα τους. Υπάρχει ελπίδα όμως για τους Έλληνες που διώκονται απροκάλυπτα μέσα στη ίδια τους την τη πατρίδα. Είναι οι Εθνικιστές της Χρυσής Αυγής και ο αγώνας που δίνουν για μια Ελλάδα για τους Έλληνες.\nΔιαβάστε περισσότερα: http://www.xryshaygh.com/enimerosi/view/h-fwnh-tou-laou-mhnumata-epistoles-deutera-10-iouliou-2017#ixzz4mQx4JO2w\nComments Off on Η Φωνή του Λαού: Μηνύματα – Επιστολές: Δευτέρα 10 Ιουλίου 2017


Οδηγίες φροντίδας & κατάλληλης χρήσης προϊόντων - Gevorest\nΟδηγίες φροντίδας & κατάλληλης χρήσης προϊόντων\nΦροντίδα προϊόντων: πριν τη χρήση τους και κατά τη χρήση τους για πρώτη φορά\nΦροντίδα προϊόντων: πριν τη χρήση τους και κατά την χρήση τους για πρώτη φορά\nΑφαιρέστε το νάιλον συσκευασίας από τα προϊόντα για αποφυγή υγρασίας εντός των επόμενων τεσσάρων ωρών από την ώρα παράδοσης. Συνιστάται όπως όλα τα καινούρια προϊόντα αερίζονται για 2-3 μέρες πριν και κατά τη χρήση τους. Όλα τα καινούργια υλικά έχουν την δική τους μυρωδιά η οποία υποχωρεί σταδιακά.\nΒεβαιωθείτε ότι ο χώρος όπου θα τοποθετηθεί το προϊόν είναι καθαρός από υγρασία και μούχλα, έχει αεριστεί επαρκώς για απομάκρυνση οποιωνδήποτε υφιστάμενων οσμών. Σε περίπτωση ανάγκης οποιασδήποτε επιδιόρθωσης ή βαψίματος του χώρου, συνιστάται όπως αυτό πραγματοποιηθεί πριν την παράδοση του προϊόντος.\nΤο καινούργιο μας στρώμα χρειάζεται ένα μικρό διάστημα περίπου 15 ημερών ώστε να προσαρμοστεί στα δεδομένα του σώματός μας για την άνεση και στήριξή του.\nΥποστήριξη στρώματος από ενιαία επίπεδη επιφάνεια\nΟποιαδήποτε ακατάλληλη επιφάνεια (βάση στρώματος) μπορεί να προκαλέσει ζημιά ή αλλοίωση της άνεσης και της στήριξης του στρώματος (σχεδ. 4 – χρήσιμες πληροφορίες).\nΗ κατάλληλη ενιαία επίπεδη επιφάνεια σε συντονισμό με την λειτουργία του στρώματος μεγιστοποιούν την άνεση και τη στήριξή που παρέχουν, ενώ ταυτόχρονα η ενιαία επίπεδη επιφάνεια διασφαλίζει την κατασκευαστική ποιότητα του στρώματος. Για περισσότερες πληροφορίες, συμβουλευτείτε την Gevorest.\nΑνάγκη αλλαγής μαξιλαριού, κατά την αγορά καινούργιου στρώματος\nΚατά την αγορά καινούργιου στρώματος ανάλογα με τη μαλακότητα του αλλά και με τη στάση ύπνου που παίρνουμε συνήθως, αλλάζει και η απόσταση ανάμεσα στους ώμους και τον αυχένα. (σχεδ. 5 – χρήσιμες πληροφορίες). Σε περίπτωση που το μαξιλάρι δεν είναι το κατάλληλο για το καινούργιο μας στρώμα ενδέχεται να νιώσουμε ενοχλήσεις. Για περισσότερες πληροφορίες, συμβουλευτείτε την Gevorest.\nΑναγκαία χρήση προστατευτικού καλύμματος στρώματος και μαξιλαριού\nΗ νυχτερινή εφίδρωση αποτελεί ένα συχνό φαινόμενο. Οι εκκρίσεις του ιδρώτα δημιουργούν υγρασία στο εσωτερικό του στρώματος και του μαξιλαριού και ταυτόχρονα λεκέδες. Χρησιμοποιώντας προστατευτικό κάλυμμα διατηρούμε καθαρό και στεγνό το στρώμα και το μαξιλάρι μας διασφαλίζοντας ένα υγιές περιβάλλον ύπνου. Το προστατευτικό κάλυμμα συστήνεται να είναι από 100% βαμβακερό ύφασμα ώστε να αναπνέει και να είναι υποαλλεργικό, ενώ ταυτόχρονα να είναι πλήρως αδιάβροχο. Οποιοδήποτε προστατευτικό κάλυμμα δεν είναι αδιάβροχο δεν προστατεύει το στρώμα ή το μαξιλάρι μας.\nΑποθήκευση και μεταφορά στρώματος\nΜη διπλώνετε το στρώμα κατά τη μεταφορά ή την αποθήκευση του. Όταν διπλωθεί θα προκληθεί μόνιμη σοβαρή ζημιά. Η μεταφορά ακόμη και η αποθήκευση ενός στρώματος θα πρέπει να γίνεται πάντοτε σε ευθεία μορφή. Αποφύγετε τη χρήση νάιλον συσκευασίας για αποθήκευση του στρώματος γιατί υπάρχει πιθανότητα δημιουργίας υγρασίας στο προϊόν.\nΣυντήρηση και καθαριότητα των προϊόντων\nΑποφύγετε τη χρήση χημικών καθαριστικών ή ατμού σε περίπτωση λεκέ στα προϊόντα. Η χρήση οποιωνδήποτε καθαριστικών υλικών ή ατμού μπορεί να προκαλέσει ζημιά στο ύφασμα και στα υλικά άνεσης και στήριξης του προϊόντος εάν πρόκειται για το στρώμα. Για επιπλέον φρεσκάρισμα, συστήνεται η χρήση ηλεκτρικής σκούπας μόνο. Όσον αφορά στο στρώμα, συστήνεται όπως τα σεντόνια και το προστατευτικό αφαιρούνται συχνά. Μια ανάσα καθαρού αέρα θα δώσει στο στρώμα μια αίσθηση φρεσκάδας.\nΆλλες σημαντικές οδηγίες φροντίδας και προστασίας του προϊόντος\nΜην χοροπηδάτε και μην στέκεστε όρθιοι στο στρώμα, γιατί μπορεί να προκληθεί ζημιά στα υλικά άνεσης.\nΜη σφουγγαρίζετε με υπερβολικό νερό κάτω από την βάση του στρώματος.\nΜην ξαπλώνετε απευθείας σε γυμνό στρώμα και μην το καθαρίζετε με βούρτσα γιατί υπάρχει μεγάλη πιθανότητα να χνουδιάσει.\nΚρατήστε τα προϊόντα μακριά από οποιοδήποτε θερμαντικό σώμα ή εστία φωτιάς.\nΜην καπνίζετε στο υπνοδωμάτιο και κυρίως πάνω στο στρώμα.\nΜη σιδερώνετε πάνω στο στρώμα.


Ποντικός ίσως κρατά το «κλειδί» για την ανάπλαση του δέρματος | naftemporiki.gr\nΚυριακή, 30 Σεπτεμβρίου 2012 12:13\nΈνα αφρικανικό ποντίκι έχει την ασυνήθιστη ικανότητα να αναπλάθει με μεγάλη ταχύτητα τον κατεστραμμένο δερματικό του ιστό, ανακάλυψαν επιστήμονες. Πιστεύουν ότι το μικροσκοπικό τρωκτικό, που ξεφεύγει από τους θηρευτές του αποβάλλοντας κομμάτια από το δέρμα του, τα οποία στη συνέχεια ανακτά, θα μπορούσε - στο μακρινό μέλλον- να βοηθήσει ανθρώπους με τραύματα, εγκαύματα ή δερματικές παθήσεις.\nΟι ερευνητές από το Πανεπιστήμιο της Φλόριντα μελέτησαν για πρώτη φορά δύο είδη αγκαθωτού ποντικού (Acomys) και παρουσιάζουν τα αποτελέσματα στην επιθεώρηση Nature. Όπως γράφουν, όταν το τρωκτικό πέφτει στα νύχια του θηρευτή του έχει την ιδιότητα να... βγαίνει κυριολεκτικά από το δέρμα του, χάνοντας έως και το 60%.\nΠαρότι αυτή η τακτική, που του επιτρέπει να γλιτώσει από βέβαιο θάνατο, έχει ως αποτέλεσμα να δημιουργούνται εκτεταμμένες και βαθιές πληγές, το δέρμα αναπλάθεται γρήγορα χωρίς να μένουν σημάδια. Οι επιστήμονες μάλιστα είδαν ότι το ίδιο συμβαίνει εάν τρυπήσουν το αυτί ενός ποντικού, χάρη σε ένα «κόμβο ανάπλασης», που είναι γνωστός ως βλάστημα και τον οποίο, όπως επισημαίνουν, δεν έχει την ικανότητα να αναπτύξει ο ανθρώπινος οργανισμός.\n«Το αφρικανικό αγκαθωτό ποντίκι φαίνεται πως αναγεννά ιστό από το αυτί του με τον ίδιο τρόπο που μια σαλαμάνδρα αναπτύσσει και πάλι ένα άκρο, το οποίο απώλεσε εξαιτίας ενός θηρευτή», εξηγεί o Ασλεϊ Σέιφερτ από το τμήμα Βιολογίας του Πανεπιστημίου της Φλόριντα. «Το δέρμα, οι θύλακες των τριχών, οι χόνδροι... όλα αναπτύσσονται ξανά».\nΟ Σέιφερτ και οι συνάδελφοί του αιχμαλώτισαν ποντίκια των ειδών Acomys kempi και Acomys percivali και τα μελέτησαν για να κατανοήσουν το μηχανισμό πίσω από το φαινόμενο και να δουν κατά πόσο ο ίδιος μηχανισμός θα μπορούσε με κάποιο τρόπο να αναπαραχθεί και να εφαρμοστεί προς όφελος του ανθρώπου.\nΗ ικανότητα των συγκεκριμένων ποντικών να χάνουν και να ανακτούν ιστό δεν είναι μοναδική στη Φύση. Ξεχωρίζει όμως λόγω της ταχύτητας, με την οποία επιτρέπει στο θηλαστικό να γιατρευτεί και πάλι. Όπως λέει ο Σέιφερτ, η μελέτη «δείχνει ότι τα θηλαστικά ως ομάδα ίσως διαθέτουν μεγαλύτερες ικανότητες ανάπλασης από αυτές που τους αναγνωρίζαμε».\nΕΠΙΣΤΗΜΗ ΕΠΙΛΟΓΕΣ ΣΥΝΤΑΞΗΣ ΠΕΡΙΒΑΛΛΟΝ


Το στούντιο δίπλα στην πισίνα της Blue Lagoon - Airbnb\nΤο στούντιο δίπλα στην πισίνα της Blue Lagoon\nΙδιωτικό δωμάτιο σε εξοχικό. Οικοδεσπότης: Chrissy\nΤοποθετημένο ανάμεσα σε πλούσιους κήπους και την όμορφη πισίνα Blue Lagoon, αυτό το γραφικό στούντιο προσφέρει άνεση και γαλήνιο καταφύγιο. Περιτριγυρίζεστε από έναν υπέροχο εξωτερικό χώρο για να χαλαρώσετε, να μαγειρέψετε μπάρμπεκιου, να κολυμπήσετε και να διαλογιστείτε. Το στούντιο Blue Lagoon βρίσκεται σε ένα λειτουργικό στούντιο τέχνης και κέντρο τέχνης, μπορείτε να συμμετάσχετε σε εργαστήρια που προσφέρονται σε πολλά μέσα. Μόνο 5 λεπτά από την πόλη ή τις παραλίες με δημόσια συγκοινωνία σε κοντινή απόσταση. Θα παρέχονται τα απαραίτητα για πρωινό, πλήρης κουζίνα είναι στη διάθεσή σας στο κύριο σπίτι.\nΈχω δύο ήσυχα και αγκαλιασμένα μικρά σκυλιά και μια εσωτερική γάτα μαζί με μερικές ανάδοχες γάτες κατά καιρούς και ζητάω μόνο οι πύλες να ασφαλίζονται ανά πάσα στιγμή και οι πόρτες να κλείνουν άμεσα. Υπάρχει ένας καναπές-κρεβάτι στο στούντιο αν απαιτείται επιπλέον χώρος ύπνου. Ο χώρος είναι γεμάτος με τον καναπέ-κρεβάτι, ιδανικά για 2 άτομα, αλλά μπορεί να φιλοξενήσει 4 αν σας αρέσει άνετος. Δεν υπάρχουν υδραυλικά στο στούντιο, αλλά παρέχεται δροσερό ποτό. Τα πιάτα σας μπορούν να τοποθετηθούν στην μπανιέρα που παρέχεται και μπορείτε να τα φέρετε στην κύρια κουζίνα του σπιτιού για να πλύνετε ή να τα βάλετε στο πλυντήριο πιάτων. Το μπάνιο και η τουαλέτα είναι στο κεντρικό σπίτι, δεν ΥΠΆΡΧΕΙ ΤΟΥΑΛΈΤΑ ΣΤΟ ΣΤΟΎΝΤΙΟ και είναι αποκλειστικά για χρήση από τους επισκέπτες τον περισσότερο καιρό. Στην περίεργη περίπτωση που έχω οικογένεια που επισκέπτεται το μπάνιο είναι κοινόχρηστο. Αν και η τοποθεσία του δρόμου μας δεν βρίσκεται στις κορυφαίες περιοχές του Broome, αυτό αντανακλάται στην τιμή. Η ηρεμία και η ομορφιά μέσα στο σύμπλεγμα και η προθυμία μου να σας καθοδηγήσω κατά τη διάρκεια της διαμονής σας, αν δεν έχετε όχημα, το αντισταθμίζουν.\n4,75 στα 5 αστέρια από 100 κριτικές\n4,75 · 100 κριτικές\nβρισκόμαστε στην καρδιά των ντόπιων ανθρώπων του Broome, με γενικά καταστήματα λίγα λεπτά με τα πόδια. Στο παρελθόν είχα μερικούς θορυβώδεις γείτονες, αλλά αυτή τη στιγμή η περιοχή είναι γενικά ήσυχη και γαλήνια.\nI'm 50 year old self employed artist and art facilitator, I have 3 furbabies full time and on occasion foster animals. I love to travel, I am eco conscious, animal friendly and community minded.\nΕίμαι μόνο εγώ στο κυρίως σπίτι, περνάω τον χρόνο μου στο στούντιό μου, μπορείτε να αλληλεπιδράσετε μαζί μου όσο εσείς θέλετε.


Peloponnisos Press: Καλαμάτα: Ήρθε το ΣΔΟΕ και πέταξε τον υπολογιστή στη… θάλασσα!\nΚαλαμάτα: Ήρθε το ΣΔΟΕ και πέταξε τον υπολογιστή στη… θάλασσα!\nΤο σκληρό δίσκο του υπολογιστή του πέταξε στη θάλασσα ένας καταστηματάρχης της Ανατολικής Παραλίας Καλαμάτας, όταν τοπικό κλιμάκιο του ΣΔΟΕ έκανε έφοδο για έλεγχο μετά από καταγγελία. Ο σκληρός δίσκος του... ταμείου κατέληξε στο νερό επειδή -σύμφωνα με όσα έγιναν γνωστά- ο καταστηματάρχης βρισκόταν σε έξαλλη κατάσταση, αγανακτισμένος για τον έλεγχο.\nΜόνο ο επιχειρηματίας γνωρίζει τι αρχεία περιείχε ο σκληρός του δίσκος και αν αυτά είχαν σχέση με τον έλεγχο. Πάντως ο έλεγχος δεν οδήγησε τελικά σε κάποιο αποτέλεσμα, ούτε διαπιστώθηκαν σοβαρές παραβάσεις. Ο καταστηματάρχης ωστόσο οδηγήθηκε στα γραφεία του ΣΔΟΕ Καλαμάτας, όπου ηρέμησε και του έγιναν συστάσεις.\nΕν τω μεταξύ, οι έλεγχοι του ΣΔΟΕ με κλιμάκια από άλλους νομούς της Περιφέρειας Πελοποννήσου συνεχίζονται σε όλη τη Μεσσηνία με εντατικούς ρυθμούς, κυρίως σε καταστήματα που ασχολούνται με την εστίαση και τον τουρισμό.\nΙδιαίτερη βαρύτητα έχει δοθεί επίσης σε διοργανώσεις συναυλιών και άλλων εκδηλώσεων με γνωστούς καλλιτέχνες. Λέγεται μάλιστα ότι σε κάποιες περιπτώσεις οι αυστηροί έλεγχοι λειτούργησαν αποτρεπτικά στη διοργάνωση ορισμένων εκδηλώσεων κατά τη διάρκεια του καλοκαιριού.


Κορονοϊός στη Θεσσαλονίκη: Αναζητούνται όσοι είχαν επαφή με την 38χρονη | Pontos News\n27 Φεβρουάριος 2020, 08:32 - Τελευταία Ενημέρωση: 27 Φεβρουάριος 2020, 08:04\nΥπό στενή ιατρική παρακολούθηση βρίσκεται η 38χρονη επιχειρηματίας από τη Θεσσαλονίκη, η οποία είναι το πρώτο επιβεβαιωμένο κρούσμα του κορονοϊού στην Ελλάδα, ενώ ελέγχονται και 15 άτομα του στενού κύκλου της, τα οποία μπήκαν σε καραντίνα αν και δεν εμφανίζουν μέχρι στιγμής συμπτώματα. Πληροφορίες του ΑΠΕ-ΜΠΕ αναφέρουν ότι στόχος είναι η αποφυγή διασποράς του ιού, γι’ αυτό και εντοπίστηκαν οι επιβάτες που κάθονταν κοντά στη θέση της κατά την επιστροφή της από το Μιλάνο, ενώ αναζητούνται και άλλα άτομα που ενδεχομένως είχαν επαφή μαζί της.\nΌσοι είχαν επαφή με την 38χρονη εάν εμφανίσουν συμπτώματα θα τεθούν σε απομόνωση για 14 ημέρες. Επίσης, τους προτείνεται να μην ταξιδέψουν και να μην έχουν κοινωνικές επαφές.\nΗ γυναίκα είναι καλά στην υγεία της και παραμένει στην ειδική μονάδα του ΑΧΕΠΑ. Είχε ταξιδέψει στο Μιλάνο για τη διεθνή έκθεση μόδας και επέστρεψε την Κυριακή στη Θεσσαλονίκη με πτήση της Ryanair. Πήγε μόνη της στο «Παπαγεωργίου» το βράδυ της Δευτέρας με συμπτώματα παρόμοια με αυτά της κοινής γρίπης.\nΝωρίτερα είχε λάβει μέρος στη συνεδρίαση του Δημοτικού Συμβουλίου Θεσσαλονίκης (έχει εκλεγεί διαμερισματική σύμβουλος) γι’ αυτό και έγινε απολύμανση του δημαρχιακού μεγάρου, ενώ για προληπτικούς λόγους κλειστό θα μείνει σήμερα το 105ο Δημοτικό όπου φοιτά το παιδί της.\nΤο πρώτο κρούσμα του Covid-19 στην Ελλάδα έθεσε σε εφαρμογή όλο το σχέδιο του υπουργείου Υγείας, το οποίο περιλαμβάνει και ανάκληση των αδειών του υγειονομικού προσωπικού. Στο Ινστιτούτο Παστέρ αποστέλλονται σε ημερήσια βάση δεκάδες δείγματα. Παράλληλα, «τρέχει» καμπάνια ενημέρωσης, με τον ΕΟΔΥ να συστήνει ψυχραιμία, παραμονή στο σπίτι, αποφυγή επαφών με άλλα άτομα και άμεση ειδοποίηση ενός γιατρού ή του κέντρου επιχειρήσεων που λειτουργεί σε 24ωρη βάση (τηλ.: 210 5212504).\nΚορονοϊός, Covid-19, Θεσσαλονικη, Κρούσματα


Η... ΚΡΥΦΗ - ΜΑΤΙΑ: ΜΙΚΡΟΣΥΣΚΕΥΕΣ & ΕΠΙΠΛΑ ΓΙΑ ΚΑΘΕ ΦΟΙΤΗΤΙΚΟ ΣΠΙΤΙ\n8 ΠΡΑΓΜΑΤΑ ΠΟΥ ΔΕΝ ΠΡΕΠΕΙ ΝΑ ΔΑΝΕΙΖΕΙΣ ΠΟΤΕ!\nΜΙΚΡΟΣΥΣΚΕΥΕΣ & ΕΠΙΠΛΑ ΓΙΑ ΚΑΘΕ ΦΟΙΤΗΤΙΚΟ ΣΠΙΤΙ\nΠΟΤΕ ΝΑ ΜΗΝ ΚΑΝΕΙΣ ΓΥΜΝΑΣΤΙΚΗ\nΤΡΙΧΟΠΤΩΣΗ: 5 ΦΥΣΙΚΕΣ ΛΥΣΕΙΣ ΠΟΥ ΠΡΕΠΕΙ ΝΑ ΔΟΚΙΜΑΣ...\nΤΑ ΠΙΟ ΑΚΡΙΒΑ ΒΙΒΛΙΑ ΤΟΥ ΚΟΣΜΟΥ\nΠΩΣ ΘΑ ΑΠΟΚΑΛΥΨΕΙΣ ΟΤΙ ΣΟΥ ΛΕΝΕ ΨΕΜΜΑΤΑ\n5 ΤΡΟΦΕΣ ΓΙΑ ΦΟΙΤΗΤΕΣ!\nΕΠΑΝΑΣΥΝΔΕΣΗ ΜΕ ΤΟΝ ΠΡΩΗΝ: ΠΟΣΟ ΚΑΚΟ ΜΑΣ ΚΑΝΕΙ\nΠΩΣ ΝΑ ΚΑΝΕΙΣ ΣΩΣΤΑ ΣΕΞ ΣΤΟ ΑΥΤΟΚΙΝΗΤΟ!\nΠΟΣΗ ΖΑΧΑΡΗ ΕΙΝΑΙ ΑΣΦΑΛΕΣ ΝΑ ΚΑΤΑΝΑΛΩΝΟΥΜΕ ΤΗΝ ΕΒΔ...\nΤΑ 5 ΖΩΔΙΑ ΠΟΥ ΕΙΝΑΙ... ΣΙΓΑΝΑ ΠΟΤΑΜΑΚΙΑ!!!\n12 ΘΑΝΑΣΙΜΕΣ ΠΕΘΕΡΕΣ ΚΑΙ ΤΑ ΖΩΔΙΑ ΤΟΥΣ\nΌπως κάθε χρόνο αυτή την εποχή, έτσι και φέτος, χιλιάδες γονείς και φοιτητές ανά την Ελλάδα τρέχουν για να βρουν τα απαραίτητα έπιπλα και μικροσυσκευές προκειμένου να δημιουργήσουν ένα άνετο φοιτητικό σπίτι.\nΗ λίστα με τα απαραίτητα είναι μεγάλη και το σίγουρο είναι ότι πρέπει να γίνουν οι κατάλληλες επιλογές, προκειμένου να νιώσουν οι φοιτητές πως έχουν στη διάθεσή τους όλα όσα χρειάζονται για ένα δυνατό ξεκίνημα.\nΠοιοι είναι, όμως, οι χώροι στου σπιτιού στους οποίους αξίζει να επενδύσουν περισσότερο και ποιες είναι οι μικροσυσκευές που δεν πρέπει να λείπουν από κάθε φοιτητικό σπίτι; Προκειμένου να δημιουργήσετε εύκολα το πιο λειτουργικό φοιτητικό σπίτι, καλό είναι να περιοριστείτε σε συγκεκριμένες επιλογές, που θα σας καλύψουν ανεξαρτήτως περιστάσεων. Τα αντικείμενα που περιλαμβάνονται στην παρακάτω λίστα θεωρούνται σίγουρα «must haves» για κάθε φοιτητικό σπίτι και δεν υπάρχει αμφιβολία πως καλό είναι να κάνετε την αρχή από την κουζίνα και το γραφείο.\nΗ φοιτητική κουζίνα\nΜπορεί οι περισσότεροι φοιτητές να μη φημίζονται για τις μαγειρικές τους ικανότητες, ωστόσο, όπως στο πατρικό τους έτσι και στο φοιτητικό τους διαμέρισμα, η κουζίνα θα συνεχίσει να αποτελεί την «καρδιά» του σπιτιού τους αφού το delivery δεν είναι η ιδανική λύση για το budget τους. Το σίγουρο είναι, λοιπόν, πως οι τέσσερις παρακάτω συσκευές πρέπει να υπάρχουν σε κάθε φοιτητική κουζίνα για να διευκολύνουν τη ζωή του κάθε νέου.\nΚαφετιέρα φίλτρου: Ο καφές απ’ έξω κοστίζει και αυτό το γνωρίζουν καλά οι φοιτητές που βρίσκονται από το πρωί μέχρι το βράδυ εκτός σπιτιού. Μια καφετιέρα φίλτρου για να ετοιμάζει κάθε μέρα ο φοιτητής υπέροχο αυθεντικό καφέ με πλούσιο άρωμα, κρίνεται απαραίτητη για κάθε κουζίνα. Προσέξτε απλώς να είναι εύκολη στη χρήση, να εξοικονομεί ενέργεια και να διαθέτει μια βάση που θα κρατάει ζεστό τον καφέ.\nΤοστιέρα: Το τοστ αποτελεί σίγουρα μια καθημερινή λύση για την… πείνα του φοιτητή αφού με λίγα και απλά υλικά, μπορεί να απολαμβάνει το αγαπημένο του σνακ και να παίρνει την ενέργεια που χρειάζεται. Μην παραλείψετε, λοιπόν, να προμηθευτείτε μια καλή τοστιέρα για το φοιτητικό σπίτι. Δηλαδή, μια τοστιέρα με grill πλάκες και αντικολλητική επίστρωση -όπως εκείνη που απεικονίζεται στην παρακάτω φωτογραφία- για εύκολο και απλό καθαρισμό.\nΒαφλιέρα: Από την τοστιέρα περνάμε στη βαφλιέρα διότι οι φοιτητές χρειάζονται αρκετή ενέργεια, προκειμένου να αντεπεξέρχονται στις υποχρεώσεις τους. Για να μπορούν να απολαμβάνουν, λοιπόν, λαχταριστές βάφλες με υλικά της επιλογής τους (από σοκολάτα μέχρι φρούτα και από ξηρούς καρπούς έως παγωτό) αξίζει να προμηθευτούν με μία μικρή και πρακτική βαφλιέρα. Αποτελεί μια επιλογή που σίγουρα θα ωφελήσει την υγεία αλλά και πορτοφόλι τους!\nΠαρασκευαστής ποπ κορν: Τελευταία και σημαντική επιλογή για τη φοιτητική κουζίνα. Ο παρασκευαστής ποπ κορν θα γίνει ο καλύτερος «φίλος» του φοιτητή αφού θα του κρατήσει συντροφιά πολλά βράδια και θα ενθουσιάσει όλη την παρέα από τη σχολή. Αν αποφασίσετε να αποκτήσετε έναν, φροντίστε απλώς να έχει αποσπώμενα εξαρτήματα προκειμένου να τον καθαρίζετε και να τον συντηρείτε εύκολα!\nΤο φοιτητικό γραφείο\nΈπειτα από την κουζίνα, σειρά έχει το γραφείο. Εκεί ο φοιτητής θα αφιερώνει πολλές ώρες σε καθημερινό επίπεδο, προκειμένου να μελετά, να γράφει τις εργασίες του, να διασκεδάζει στον υπολογιστή του και να σχεδιάζει το δικό του αύριο. Είναι σημαντικό, λοιπόν, να δημιουργήσει ένα άνετο γραφείο που θα τον εμπνέει. Για να το πετύχει αυτό, αρκεί να προμηθευτεί με τρία βασικά αλλά απαραίτητα έπιπλα και για να κάνει τη σωστή επιλογή, πρέπει να εστιάσει στις παρακάτω λεπτομέρειες.\nΤο γραφείο: Φοιτητικό σπίτι δίχως γραφείο… δεν γίνεται. Πώς, όμως, μπορεί να βρει κάποιος το κατάλληλο; Αρκεί να εστιάσει στα εξής στοιχεία: Στο να διαθέτει ράφια για τα βιβλία, μια μεγάλη επιφάνεια εργασίας, τουλάχιστον ένα ντουλάπι και ένα συρτάρι και φυσικά να είναι εύκολο στη συντήρηση και ανθεκτικό στους λεκέδες! Αν δε ο χώρος που έχει ο φοιτητής στη διάθεσή του είναι μικρός, τότε σίγουρα αξίζει να επενδύσει σε ένα γραφείο σε λευκό χρώμα καθώς θα κάνει το δωμάτιό του να δείχνει μεγαλύτερο από ό,τι είναι στην πραγματικότητα.\nΤο πιο άνετο κάθισμα γραφείου: Η δεύτερη πιο σημαντική αγορά μετά το γραφείο είναι εκείνη της καρέκλας. Ο φοιτητής πρέπει να νιώθει άνετος όταν μελετά. Γι’ αυτόν τον λόγο, το κάθισμα γραφείου που θα αγοράσει πρέπει να φέρει μια μοντέρνα τεχνολογία καθίσματος, να έχει ροδάκια (ναι, πρέπει να είναι τροχήλατο) και να δίνει στον φοιτητή τη δυνατότητα να ρυθμίζει το ύψος του!\nΗ βιβλιοθήκη: Φυσικά, μια βιβλιοθήκη αξίζει να έχει πάντα μια περίοπτη θέση δίπλα από ένα φοιτητικό γραφείο. Σε αυτή, ο φοιτητής θα τοποθετήσει τα βιβλία του και τα αγαπημένα του αντικείμενα και με τη σωστή οργάνωση θα τη μετατρέψει σε ένα από τα πιο λειτουργικά έπιπλα του σπιτιού! Καλό είναι, βέβαια, να επιλέξει μια βιβλιοθήκη που είναι κατασκευασμένη από υλικά εύκολα στη συντήρηση και ανθεκτικά στους λεκέδες -όπως η οικολογική μοριοσανίδα. Σίγουρα ο καλός ο φοιτητής θα τη χρησιμοποιεί σε καθημερινό επίπεδο.\nΑπό την κουζίνα μέχρι το γραφείο, οι επιλογές είναι αρκετές. Η αλήθεια είναι, όμως, πως για να δημιουργήσετε ένα φοιτητικό σπίτι που θα εξυπηρετεί την κάθε σας ανάγκη, χρειάζεται να δώσετε ιδιαίτερη προσοχή στις παραπάνω λεπτομέρειες.


Cataumet Coffee House - Κριτικές εστιατορίων - TripAdvisor\nCataumet: Όλα τα ξενοδοχεία\nCataumet: Προσφορές ξενοδοχείων\nΞενοδοχεία κοντά σε: Bobby Baker Gallery\nΞενοδοχεία κοντά σε: The Cataumet Arts Center\nCataumet: Όλα τα εστιατόρια\nCataumet: Δημοφιλείς κουζίνες\nCataumet: Kαφέ εστιατόρια\nCataumet: Θαλασσινά εστιατόρια\nΑυστηρά χορτοφαγικά (βέγκαν) εστιατόρια (Cataumet)\nΕστιατόρια για χορτοφάγους, Cataumet\nΕστιατόρια που σερβίρουν κουζίνα χωρίς γλουτένη (Cataumet)\nCataumet: Το καλύτερο γεύμα με Παγωτό\nCataumet: Καφές και τσάι\nΕστιατόρια σε Cataumet\nΝο 2 από 2 Καφές & τσάι - CataumetΝο 5 από 5 Μέρη Για Φαγητό - Cataumet\n1337 County Road, Cataumet, MA 02534\nΓλυκό καφετέρια με μια εξαιρετικά κρύα παρασκευάσετε και φιλικό προσωπικό. Μου άρεσε το blueberry πόρπης. Δοκιμάστε ένα ντόνατ...είναι εξαιρετική, αλλά τόσο πηγαίνετε εκεί νωρίς!\nΜου άρεσε πολύ το κρύο παρασκευάστε - είναι ομαλή και φανταστικά\nΥπέροχο μικρό τοπικό σημείο. Εκεί, μπορείτε να απολαύσετε τον καφέ από Cape Cod Coffe Roasters-- εκτιμώ ότι, υποστηρίζοντας την τοπική οικονομία! Έχουν επίσης ένα χαριτωμένο μικρό καθιστικό με ένα εξωτερικό Wishing Well- τα παιδιά το λατρεύουν!\nΛάβετε γρήγορα απαντήσεις από το προσωπικό του Cataumet Coffee House και από προηγούμενους επισκέπτες.\nΔιεύθυνση: 1337 County Road, Cataumet, MA 02534\nΤοποθεσία: Ηνωμένες Πολιτείες > Μασαχουσέτη > Cape Cod > Cataumet\nΑριθμός τηλεφώνου: +1 508-563-2625


Dermolium κριτικές, αποτελέσματα, σύνθεση, γνώμες forum, πού να αγοράσετε, πώς λειτουργεί, τιμή – Neopinion\nDermolium κριτικές, αποτελέσματα, σύνθεση, γνώμες forum, πού να αγοράσετε, πώς λειτουργεί, τιμή\n4 Μαρτίου, 2021\t0\tBy admin\nΣε μόλις 28 ημέρες θα απαλλαγείτε από ατέλειες και ατέλειες για πάντα!\nΌπως μπορείτε να δείτε, στο σημερινό κόσμο το στοιχείο που κάνει τη ζωή πολύ πιο εύκολη είναι … εμφάνιση. Εάν μπορείτε να πουλήσετε καλά και το αντίθετο φύλο σας βρίσκει πολύ ελκυστικό, έχετε ήδη κερδίσει! Σύμφωνα με τις τελευταίες παρατηρήσεις που έγιναν από Αμερικανούς επιστήμονες, σχεδόν το 80% των συμπλεγμάτων παραμένουν στενά συνδεδεμένα με ασθένειες και ανεπαρκώς καλή κατάσταση του δέρματος μας. Ξέρουμε τι μπορεί να σας βοηθήσει! Συνήθως, μόνο μερικοί άνθρωποι γνωρίζουν τι πρέπει να κάνουν για να φαίνονται φαινομενικά. Τώρα, μπορείτε να μετρήσετε τον εαυτό σας ανάμεσά τους, χάρη στη θεραπεία με ένα προϊόν που χαιρετίστηκε ως επανάσταση στη δερματολογία.\nDermolium – μια θεραπεία που θα αντιμετωπίσει τα σύμπλοκά σας\nΟρισμένες μελέτες και πειράματα επιβεβαιώνουν ξεκάθαρα ότι η σκληρή δουλειά και η δέσμευση της ομάδας των δερματολόγων εγγυήθηκαν ότι ένα μοναδικό προϊόν αποκαλύφθηκε στον κόσμο. Το Dermolium είναι ένα μόνο φάρμακο στην αγορά που μπορεί να αντιμετωπίσει τα μεγαλύτερα συγκροτήματα σας. Η επιβεβαίωση της ποιότητας του προϊόντος αποδείχθηκε ότι έκανε πολύ δουλειά από την ομάδα των δερματολόγων για να δημιουργήσει μια πολύτιμη φόρμουλα. Μπορείτε να βασιστείτε στην αποκατάσταση της υγείας και του όμορφου δέρματος σας χρησιμοποιώντας φυσικά μέσα σε μόλις 28 ημέρες από την αρχή! Είναι σίγουρα δύσκολο να πιστέψεις τις πληροφορίες που μπορεί να διαβάσεις για το προϊόν Dermolium. Ωστόσο, η θεραπεία με αυτό έχει ήδη φέρει θεαματικά αποτελέσματα σε χιλιάδες ασθενείς σε όλο τον κόσμο.\nΗ συστηματική χρήση του προϊόντος, οδήγησε όχι μόνο σε οπτικά εφέ, αλλά επίσης επέτρεψε να βρει δουλειά για όνειρα, να βρει ένα δεύτερο ημίχρονο ή ένα τεράστιο άλμα στην αυτοεκτίμηση. Εάν εξακολουθείτε να είστε μία από τις μεγάλες ομάδες ασθενών που χρησιμεύουν ως ινδικά χοιρίδια για φαρμακευτικές εταιρείες, δοκιμάστε ένα άλλο προϊόν που δεν εγγυάται αποτελέσματα. Έχουμε μια εναλλακτική λύση που θα σας ενδιαφέρει! Το Dermolium είναι ένα αποδεδειγμένο προϊόν με αποτέλεσμα επιβεβαιωμένο από ανεξάρτητη έρευνα. Τα αποτελέσματα? Θα μείνουν μαζί σας μετά από μια θεραπεία 28 ημερών για πάντα. Έχετε το δικαίωμα να επιλέξετε! Η απόφαση εξαρτάται από εσάς!\nΕάν εξακολουθείτε να αναρωτιέστε γιατί το προϊόν Dermolium θα μπορούσε να κάνει μια θαυμάσια αλλαγή στην καθημερινή σας ζωή, δεν υπάρχει τίποτα άλλο που μπορούμε να κάνουμε παρά να σας παρουσιάσουμε τα πολλαπλά αποτελέσματα αυτής της προσεκτικά σχεδιασμένης θεραπείας. Ναι, είναι το Dermolium που αξίζει την προσοχή σας.\nΓιατί να σπαταλήσετε άλλη μια μέρα αναζητώντας το τέλειο προϊόν; Εφαρμόζοντας τη θεραπεία, μπορείτε να παρατηρήσετε τα αποτελέσματα αμέσως, εξαλείφοντας το κάψιμο και τον κνησμό.\nΠρέπει να περιμένετε μόνο 24 ώρες μετά την πρώτη εφαρμογή για να πραγματοποιηθούν αυτές οι αλλαγές. Όπως μπορείτε να δείτε, καμία από τις τρέχουσες προσφερόμενες λεπτομέρειες δεν σας επιτρέπει να επιτύχετε τέτοια αποτελέσματα ακόμα και με συστηματική χρήση.\nΤο Dermolium, θα εγγυηθεί επίσης τη μόνιμη απομάκρυνση των αντιαισθητικών αλλαγών του δέρματος, παρέχοντας αναζωογόνηση του δέρματος και εξισορρόπηση του φυσικού του χρώματος. Με αυτόν τον τρόπο, το πέρασμα του χρόνου δεν θα επηρεάσει την ομορφιά και την έμφυτη γοητεία σας.\nΑυτό δεν είναι το τέλος των δυνατοτήτων του προϊόντος! Η δράση του δεν σχετίζεται μόνο με οπτικά εφέ. Το Dermolium, εγγυάται μια ευεργετική επίδραση στην ενδυνάμωση του DNA του δέρματος, του επιτρέπει να ανοσοποιεί ενάντια στην επανάληψη των υπαρχουσών ασθενειών και εσείς, μπορείτε για άλλη μια φορά να απολαύσετε τη ζωή ακριβώς όπως σας κάνει ευτυχισμένους!\nΓιατί θα εξοικονομήσετε επιλέγοντας Dermolium;\nΑξίζει να γνωρίζετε ότι η θεραπεία με Dermolium δεν χρειάζεται να επαναληφθεί ακόμη και μετά από αρκετά χρόνια! Τα αποτελέσματα που παίρνετε είναι μόνιμα, οπότε αναδρομικά, η επένδυσή σας θα πληρώσει για αρκετές φορές. Σκεφτείτε πόσα χρήματα θα απομένουν στο πορτοφόλι σας εάν δεν τα ξοδεύατε κάθε μήνα σε καλλυντικά, τα οποία υποτίθεται ότι απομακρύνουν και καλύπτουν τις ατέλειες με τις οποίες αγωνίζεστε εδώ και πολύ καιρό; Και τι γίνεται αν ξαφνικά δεν τα χρειάζεστε; Το κόστος αγοράς είναι μικρό σε σχέση με το μέγεθος των επιπτώσεων της εφαρμογής. Επιπλέον, η θεραπεία παραμένει μη επεμβατική, οπότε είναι πολύ καλύτερο να την επιλέξετε από ό, τι για μια από τις ακριβές θεραπείες που δεν αποδίδονται ούτε καν ελαφρώς. Το Dermolium, έχει ήδη βοηθήσει πολλούς ανθρώπους, ανεξαρτήτως ηλικίας, κοινωνικής κατάστασης ή εμπειρίας ζωής. Το προϊόν, χωρίς το παραμικρό πρόβλημα, θα αντιμετωπίσει την ακμή, το έκζεμα, την ψωρίαση, τις αλλεργίες, τον δακτύλιο ή κάθε είδους ουλές. Χρειάζεστε μόνο 28 ημέρες για να κάνετε θαύματα για το δέρμα και την ευημερία σας. Και όλα αυτά χωρίς να ξοδέψετε περιουσία και να δηλητηριάσετε το σώμα σας!\nDermolium – απόψεις\nΑξίζει να σημειωθεί ότι 9 στα 10 άτομα που αποφάσισαν να κάνουν τη θεραπεία μόνιμα απαλλάσσονταν από την αμηχανία και την ταλαιπωρία που τους συνοδεύουν μέχρι στιγμής. Με τη σειρά του, έως και το 100% των καταναλωτών που ερωτήθηκαν, προστάτευαν από επικίνδυνες λοιμώξεις, ενίσχυσαν το DNA του δέρματος, διατηρώντας το φρέσκο και τραγανό σε άριστη κατάσταση. Επιπλέον, όλοι οι ασθενείς, έσωσαν τεράστια χρηματικά ποσά, τα οποία αντί να χρησιμοποιούν σε αναποτελεσματικές θεραπείες, θα μπορούσαν να ξοδέψουν για πιο παραγωγικούς σκοπούς. Τι κάνουν οι άνθρωποι που έχουν δοκιμάσει Το Dermolium λέει για τη θεραπεία;\nΤα προβλήματα με την ψωρίαση ήταν πάντα το πρόβλημά μου. Προσπάθησα πολλές φορές να το αλλάξω, αλλά χωρίς αποτέλεσμα. Μόνο η θεραπεία με Dermolium έφερε τα αποτελέσματα που πάντα ονειρευόμουν. Όπως ακριβώς προέβλεπαν οι ειδικοί, τα αποτελέσματα έγιναν ορατά ήδη μετά από 28 ημέρες θεραπείας. Δεν μπορώ να πιστέψω τι συνέβη. Τελικά είπα αντίο στα συγκροτήματα μου για πάντα και δεν ήμουν ποτέ τόσο σίγουρος για τον εαυτό μου και τις ικανότητές μου.\n-Άννα, 22 ετών\nΔεν μπορούσα να παραγγείλω το Dermolium για μεγάλο χρονικό διάστημα. Αν και πολλοί φίλοι μου το πρότειναν, ήμουν ακόμα δύσπιστος γι ‘αυτό. Είμαι βέβαιος ότι όπως και οι περισσότεροι άνθρωποι που διαβάζουν για το Dermolium, δεν μπορούσα να πιστέψω τα αποτελέσματα που έπρεπε να συμβούν. Στο τέλος, αποφάσισα ότι δεν έπρεπε να χάσω τίποτα, 28 ημέρες δεν είναι αιωνιότητα και ίσως αυτή τη φορά θα μπορούσα να ξεπεράσω τα συγκροτήματα μου. Δούλεψε! Δεν υπάρχει ίχνος από το έκζεμά μου και η ψωρίαση με την οποία αγωνίζομαι έχει φύγει. Οι γιατροί είπαν ότι δεν υπήρχε τρόπος να το θεραπεύσει, αλλά υπάρχει!\n-Μάρεκ, 37 ετών\nΔερμόλιο – παρενέργειες\nΗ ομάδα των δερματολόγων εργάστηκε τόσο πολύ στη συνταγή για έναν λόγο. Ήθελαν να διασφαλίσουν ότι το Dermolium όχι μόνο θα αποδειχθεί αποτελεσματικό, αλλά θα παραμείνει απολύτως ασφαλές για την υγεία μας. Ως αποτέλεσμα, όπως επιβεβαιώνεται από ανεξάρτητες μελέτες δερματολόγων, το Dermolium δεν έχει καμία, ούτε τις μικρότερες παρενέργειες της θεραπείας των 28 ημερών.\nΤο Dermolium χαρακτηρίζεται από εξαιρετική, φυσική σύνθεση. Το προϊόν παραμένει ένας συνδυασμός φυσικής σύνθεσης λαδιών. Το Remedium, χάρη στην ποιότητά του, εξαλείφει τις παθήσεις του δέρματος, εξασφαλίζοντας σε όσους το χρησιμοποιούν για να απαλλαγούν από τα συμπλέγματα. Τα έλαια έχουν αποτέλεσμα που προάγει την υγεία και η κατάλληλη χρήση τους φέρνει επαναστατική και επιβεβαιωμένη από τις απόψεις πολλών πελατών όσον αφορά την ανοικοδόμηση και την αναγέννηση των κυττάρων του δέρματος.\nDermolium – τιμή του προϊόντος\nΗ τιμή του προϊόντος, η οποία θα σας εγγυηθεί νεανική εμφάνιση και άριστη κατάσταση του δέρματος, δεν είναι υπερβολική σε σύγκριση με τα αποτελέσματα αυτής της μοναδικής θεραπείας 28 ημερών. Η ομάδα των δερματολόγων γνωρίζει καλά τα οικονομικά προβλήματα των ανθρώπων που αγωνίζονται με συμπλέγματα. Θέλει η θεραπεία της να είναι διαθέσιμη σε όλους, ανεξάρτητα από την τρέχουσα οικονομική κατάσταση. Επί του παρόντος, είναι δυνατή η μερική επιστροφή του προϊόντος, το οποίο είναι το Dermolium. Κάθε μέλος του συλλόγου έχει μια μοναδική ευκαιρία να αγοράσει φθηνότερα. Μια τόσο εντυπωσιακή επιστροφή χρημάτων επιτρέπει την αγορά του προϊόντος με σχεδόν 45% της αγοραίας τιμής του! Η θεραπεία 28 ημερών είναι τα καλύτερα ξοδευμένα δωρεάν χρήματα εδώ και πολλά χρόνια! Χρειάζεται μόνο να ορίσετε λίγα ευρώ την ημέρα για το Dermolium για να έχετε τα αποτελέσματα που περιμένατε από καιρό!\nDermolium – πού να αγοράσετε; (Φαρμακείο ή κατάστημα)\nΣυνιστούμε να αγοράσετε το προϊόν Dermolium μόνο στον επίσημο ιστότοπο του κατασκευαστή. Μόνο τότε, τα ενδιαφερόμενα μέρη μπορούν να είναι σίγουρα για την ποιότητα και τα αποτελέσματα της θεραπείας. Δυστυχώς, οι φαρμακευτικές εταιρείες αισθάνονται μια τεράστια απειλή του Dermolium για το μέλλον των προϊόντων τους και μέχρι στιγμής δεν ήταν διαθέσιμη σε στάσιμα καταστήματα ή φαρμακεία.\nΟ παραγωγός αποφάσισε να δώσει έκπτωση κατά τη πρώτη επίσκεψη της ιστοσελίδας. Το Dermolium Pro μπορεί να αγοραστεί μόνο στον επίσημο ιστότοπο του κατασκευαστή.\nΣου θυμίζω ότι η προσφορά λήγει σήμερα: 10.05.2021 23:59\nFasiz – συσκευή περιποίησης μαλλιών


PC NEA: Native καμπάνια της ThinkDigital για την Avene PhysioLift\nNative καμπάνια της ThinkDigital για την Avene PhysioLift\nΗ ThinkDigital ανέλαβε τη δημιουργία και παραγωγή native digital καμπάνιας για τη νέα αντιγηραντική σειρά PhysioLift της Avene του Ομίλου Pierre Fabre, που κυκλοφόρησε πρόσφατα στην ελληνική αγορά.\nΣτόχος της καμπάνιας είναι η μέγιστη δυνατή κάλυψη στο στοχευόμενο κοινό, η δημιουργία brand awareness και η έμμεση ώθηση του κοινού στα POS (φαρμακεία, κ.α.) για τη δοκιμή της σειράς. Η creative καμπάνια της ThinkDigital αποτελείται από 4 videos (παραγωγής Daily Secret) με τις ιστορίες καθημερινότητας τεσσάρων γυναικών με πολυποίκιλη και ενεργή καθημερινότητα, που δείχνουν πώς οι δραστήριες γυναίκες αντιλαμβάνονται την έννοια του χρόνου και την υπερνικούν.\nΠαράλληλα, δημιουργήθηκε το mini-site www.nikistetohrono.gr, όπου οι χρήστες μπορούν να γνωρίσουν τις πρωταγωνίστριες. Σκοπός του λανσαρίσματος της Avene PhysioLift είναι να γίνει γνωστή σε γυναίκες αστικών περιοχών, ηλικίας 38+, οι οποίες έχουν πολυποίκιλη και ενεργή καθημερινότητα, με πολλαπλούς ρόλους, πληθώρα ευθυνών και καθόλου χρόνο για τον εαυτό τους.\nΑναρτήθηκε από PC NEA στις 3:03 π.μ.


Πως να συντάξετε το βιογραφικό σας σε 1 σελίδα - Παιδεία – Εργασία\nΑρχική > Εργασία > Πως να συντάξετε το βιογραφικό σας σε 1 σελίδα\nΑπό paideia-ergasia στο Εργασία, Πρέπει να το δεις · 08/01/2021\nTags: βιογραφικό, δεξιότητες, προσληψη, σύνταξη\nΟι υπεύθυνοι πρόσληψης προσωπικού και οι εργοδότες είναι πολυάσχολοι. Λαμβάνουν εκατοντάδες αιτήσεις για μια μεμονωμένη θέση εργασίας και προσπαθούν να καλύψουν πολλαπλές θέσεις εργασίας κάθε φορά. Με απλά λόγια, δεν έχουν τον χρόνο για να διαβάσουν σελίδες ολόκληρες με πληροφορίες σχετικά με ένα άτομο.\nΔιατηρώντας το βιογραφικό σας περιεκτικό και εντός θέματος, θα κάνετε τη ζωή των υπευθύνων πρόσληψης πιο εύκολη. Επίσης, εξασφαλίζετε ότι θα μεταβιβάσετε όλα τα δυνατά σας σημεία στο χρόνο που αφιερώνουν για να ρίξουν μια γρήγορη ματιά στο βιογραφικό σας.\nΈνα έξυπνο τρικ για να συρρικνώσετε το βιογραφικό σας σε 1 – 2 σελίδες είναι να αφαιρέσετε ρόλους που κατείχατε παλαιότερα. Το πρόσωπο το οποίο βλέπει το βιογραφικό σας δεν ενδιαφέρεται για το τι κάνατε 10 χρόνια πριν. Ειδικά, εάν έχετε πολλές συναφείς εμπειρίες από τότε.\nΒεβαιωθείτε ότι έχετε προσθέσει περισσότερες λεπτομέρειες στις πρόσφατες εμπειρίες σας. Διατηρείστε παλαιότερες εμπειρίες σας απλά με έναν τίτλο και μια ημερομηνία. Αυτό θα δείξει το μονοπάτι που έχετε επιλέξει για να φτάσετε εκεί που βρίσκεστε σήμερα.\nΛοιπόν, διαθέτετε πολλές εμπειρίες και εντυπωσιακά επιτεύγματα; Είναι απόλυτα φυσιολογικό να θέλετε να τα συμπεριλάβετε στο βιογραφικό σας. Αλλά, περιμένετε ένα λεπτό – έχετε σκεφτεί ποιές από αυτές τις δεξιότητες είναι πραγματικά συναφείς με τη θέση στην οποία κάνετε αίτηση;\nΜελετήστε την αγγελία εργασίας και προσπαθήστε να ανακαλύψετε τι ψάχνει η εταιρεία. Αυτές είναι οι δεξιότητες, οι οποίες θα πρέπει να κατέχουν εξέχουσα θέση στο βιογραφικό σας. Στη συνέχεια, μπορείτε να περικόψετε οτιδήποτε δεν φαίνεται να σχετίζεται με την θέση στην οποία κάνετε αίτηση.\n« Χορήγηση 2 Προπτυχιακών Υποτροφιών από το Κληροδότημα Κλέαρχος Τσουρίδης\nOnline Σεμινάριο: Βιωματική Μάθηση στην προσχολική και πρωτοσχολική ηλικία »


00:01 - 14/09/17\nΘα ξεκινήσουμε με τις τράπεζες και το γνωστό ζήτημα που έχει ανακύψει με τις απαιτήσεις του ΔΝΤ, κρατώντας τις χθεσινές διαρροές που υπήρξαν από την ίδια την κυβέρνηση. Ειδικότερα, για το θέμα που έχει ανακύψει με την απαίτηση του ΔΝΤ να διενεργηθεί έλεγχος ποιότητας ενεργητικού (ARQ) στις τις ελληνικές τράπεζες, υψηλόβαθμος στέλεχος της κυβέρνησης πέταξε ευθέως «το μπαλάκι» στην ΕΚΤ και τον SSM. Η ελληνική κυβέρνηση θεωρεί ότι δεν υπάρχει κανένας τέτοιος λόγος. Η Νουί είπε ότι «εγώ δεν το θέλω», επομένως «αν είναι ας πείσει το ΔΝΤ τους ευρωπαϊκους θεσμούς, την ΕΚΤ και τον SSM που είναι οι αρμόδιοι ευρωπαϊκοί θεσμοί.\nΠοιά είναι η άποψη μας; Αυτή που έχουμε γράψει αρκετές φορές τον τελευταίο καιρό. Ότι κατά πάσα πιθανότητα θα υπάρξει ανάγκη να γίνουν νέες ΑΜΚ στις τράπεζες, ωστόσο πιστεύουμε ότι αυτές θα σπάσουν σε 2 ή και 3 κομμάτια και θα γίνουν σταδιακά και με πολύ ήπιο τρόπο από το 2018 μέχρι το 2020. Αυτό πιστεύουμε και δε θεωρούμε ότι υπάρχει λόγος να επαναληφθεί το γνωστό dilution των παλαιών μετόχων, εκτός πλέον αν υπάρξει μια μεγάλη επιδείνωση της κατάστασης στη χώρα και την ελληνική οικονομία.\nΠιθανή η ταλαιπωρία για αρκετές εβδομάδες ..\nΤώρα σε ένα σχόλιο για το τι πιστεύουμε για το χρηματιστήριο. Ταλαιπωρία για αρκετές εβδομάδες ως μήνες (με χαμηλούς κατά μέσο όρο τζίρους), με το πρώτο μέλημα κατά την άποψη μας να είναι σε αυτή τη φάση η αγορά να μην φύγει χαμηλότερα. Δυστυχώς, βλέπουμε ότι είναι πολύ δύσκολο σε αυτή τη φάση η αγορά θα βρει τα καύσιμα να μπει σε ένα νέο ανοδικό trend, ασχέτως αν βραχυπρόθεσμα θα υπάρχουν κατά καιρούς κάποιες αντιδράσεις. Ας μη χάσει λοιπόν η αγορά τις ισχυρές στηρίξεις στις 790 – 800 μονάδες και εμείς προσωπικά θα ήμασταν αρκετά ευχαριστημένοι.\nΚαι σε ένα σύντομο σχόλιο για την Μυτιληναίος (η οποία χθες είχε μια εξαιρετική συνεδρίαση – κλείσιμο στα 8,56 ευρώ, +1,56%) θα λέγαμε ότι από τις μεγάλες εισηγμένες που μέχρι στιγμής έχουν ανακοινώσει αποτελέσματα 6μηνου, την καλύτερη εικόνα έχει ο Μυτιληναίος, ο οποίος θα λέγαμε ότι με ευκολία όπως όλα δείχνουν στο επόμενο ανοδικό trend της αγοράς (αν όχι νωρίτερα) θα βρεθεί σε επίπεδα κοντά στα 10,00 ευρώ (τα οποία και δικαιολογεί ως αποτίμηση).\nΑρκετά ενδιαφέρουσες οι τελευταίες 3 συνεδριάσεις για τη μετοχή της Jumbo, η οποία ψάχνει την ολική επαναφορά μετά τα τελευταία μεγάλα προβλήματα. Το ζητούμενο λοιπόν είναι η επιστροφή υψηλότερα των 14,00 - 14,10 ευρώ, κάτι το οποίο δεν κατάφερε χθες η μετοχή (κλείσιμο 13,95 ευρώ, +1,78%, υψηλό ημέρας 14,12 ευρώ). Με βάση αυτήν την κίνηση η μετοχή θα επιχειρήσει να διασπάσει και τις επόμενες πολύ ισχυρές αντιστάσεις στα επίπεδα των 14,40 – 14,50 ευρώ, μια επιστροφή η οποία θα ήταν αρκετά θετική εξέλιξη, με επόμενο στόχο τις αντιστάσεις στα 14,90 – 15,00 ευρώ.\nΤώρα όσο η μετοχή δεν καταφέρνει να επιστρέψει υψηλότερα των 14,00 - 14,10 ευρώ, υπάρχει ο κίνδυνος η μετοχή να μπει σε νέα πτωτική τροχιά, με ζωντανό πάντα το σενάριο πτώσης μέχρι τις εξαιρετικά ισχυρές στηρίξεις στα επίπεδα των 12,90 – 13,00 ευρώ.\nWall Street: Οι 5 μεγαλύτερες τεχνολογικές εταιρείες\nΚαι κλείνοντας με ένα σχόλιο από τη Wall Street, με αφορμή τις τελευταίες ανακοινώσεις της Apple (η μεγαλύτερη εταιρεία στον κόσμο) για το νέο IPhone, ας ρίξουμε μια ματιά στο ποιές είναι οι μεγαλύτερες τεχνολογικές εταιρείες που υπάρχουν.\nApple: 834δις δολάρια\nGoogle: 653δις δολάρια\nMicrosoft: 575δις δολάρια\nFacebook: 503δις δολάρια\nAmazon: 469δις δολάρια\n14 Σεπ 2017 00:00: SPACE HELLAS Α.Ε. (ΣΠΕΙΣ) Δημοσιοποίηση Εξαμηνιαίων Αποτελεσμάτων,\n14 Σεπ 2017 00:00: FOLLI - FOLLIE Α.Β.Ε.Ε. (Δεν βρέθηκαν μετοχές για αυτήν την εταιρεία) Δημοσιοποίηση Εξαμηνιαίων Αποτελεσμάτων,\n14 Σεπ 2017 00:00: ΧΑΛΚΟΡ Α.Ε (ΠΡΩΗΝ ΒΕΚΤΩΡ) (ΧΑΚΟΡ) Δημοσιοποίηση Εξαμηνιαίων Αποτελεσμάτων,\n13 Σεπ 2017 Stocks


whispering planet: Ασωπός Ποταμός λυμάτων\n· Τα εργοστάσια που παράγουν κατά κύριο λόγο τρόφιμα και ποτά και χρησιμοποιούν σε μεγάλες ποσότητες νερό, μήπως αυτό προέρχεται από τον υδροφόρο ορίζοντα της περιοχής;\n· Χρησιμοποιούν το μολυσμένο νερό;\n· Τι έλεγχοι γίνονται από το κράτος;\n· Μήπως το μολυσμένο νερό που ρέει στον Ασωπό φτάνει τελικά σε κάθε σπίτι της χώρας;\nΚείμενο της εφημερίδας Ριζοσπάστης του Σαββάτου 5-11-2005.\nPosted by ΔΙΟΝΥΣΟΣ at 11:43 AM\nLabels: Ασωπός, βιομηχανικά απόβλητα, μόλυνση, ποτάμι\nΝα βγάλουμε και την δυνατότητα πρόκλησης ενδιαφέροντος, για συγγενείς και φίλους, ώστε να προβληθούν κάποια θέματα από τα τόσα Ελληνικού οικολογικού ενδιαφέροντος;;\nΠοιος να σε ακούσει παληκάρι μου;\nΑυτός που μας ακούει καi εμάς τόσα χρόνια μάλλον. Ουτε ο Κύριος δεν μας ακούει.\nΠαλεύουμε με το θηρίο χρόνια ολόκληρα.\nΘα ανταμώσουμε στον παράδεισο.


Η ΤΕΛΕΥΤΑΙΑ ΩΡΑ ~ ΕΠΕΙΣΟΔΙΟ 17 - Epeisodia.Online\nΗ ΤΕΛΕΥΤΑΙΑ ΩΡΑ ~ ΕΠΕΙΣΟΔΙΟ 17. Η δραματική σειρά του Open Η τελευταία ώρα επεισόδιο 17, ολόκληρο την Τρίτη 26/10/21 στις 17.50.\nΣτο προηγούμενο επεισόδιο της σειράς του Open, o Μάρκος και η Ζωή φτάνοντας στη βάρκα βλέπουν τα πάντα βανδαλισμένα και καταλαβαίνουν πως είναι σε αδιέξοδο. Ο Νικόλας τζογάρει χωρίς να υπολογίζει τις συνέπειες, ενώ η Λουκία ψάχνει τρόπους να τον βοηθήσει. Ο Αλέξης λέει στη Σοφία ότι θα συγκατοικήσει με την Κάτια. Ο Μάρκος έχει θολές μνήμες από το ατύχημα, ενώ η Άσπα κρατάει στα χέρια της κάτι σημαντικό.\nΟ Νικόλας προσπαθεί να δικαιολογηθεί στη Μαρίνα για τα κοσμήματα που βρέθηκαν πάνω του, χωρίς να της πει την αλήθεια. Ο Δαμιανός φαίνεται να παίζει διπλό ρόλο και ο Ανδρέας μπορεί να κινδυνεύει. Ο Κωνσταντίνος και η Νάντια καταλαβαίνουν πως χρειάζονται τη βοήθεια ειδικού. Η Κική ετοιμάζεται για το πρώτο της ραντεβού με τον πιθανό έpωτα της ζωής της.


Κακλαμάνης: Οι αναφορές του Μητσοτάκη στην οικογενειοκρατία μας κάνουν κακό | Ειδησεις\n22/12 / 2017 16:09\nΕρωτώμενος σχετικά, εκτιμά ότι οι συνεχείς αναφορές του Κυριάκου Μητσοτάκη στην οικογενειοκρατία κάνουν κακό στο κόμμα. «Η δαιμονοποίηση της λεγόμενης οικογενειοκρατίας δεν με βρίσκει σύμφωνο» τονίζει ο κ. Κακλαμάνης στη συνέντευξή του υπενθυμίζοντας ότι «ένας Μητσοτάκης, ο Κωνσταντίνος, πήρε 47% και ένας Καραμανλής, ο Κώστας, περίπου το ίδιο: 45%. Σίγουρα στην αφετηρία, στην εκκίνηση, δεν έχουμε όλοι το ίδιο πλεονέκτημα. Αυτό το γνωρίζω προσωπικά, όταν το 1990, στην πρώτη μου εκλογή, ξεκίνησα άγνωστος, μόνο οι γιατροί με ήξεραν, και ο μόνος που στάθηκε δίπλα μου ήταν ο πολιτικός μου πατέρας, ο Ευάγγελος Αβέρωφ»


Πολιτική Απορρήτου - Πυγμαχία & Kick Boxing Περιστέρι | Fight Academy Club\nΗ διεύθυνση της ιστοσελίδας μας είναι: https://fightacademy.gr.\nΌταν οι επισκέπτες αφήνουν σχόλια στον ιστότοπο, συλλέγουμε τα δεδομένα που εμφανίζονται στη φόρμα σχολίων, καθώς και τη διεύθυνση IP του επισκέπτη και τη συμβολοσειρά χρηστών του προγράμματος περιήγησης για να βοηθήσουμε στον εντοπισμό ανεπιθύμητων μηνυμάτων. Μια ανώνυμη συμβολοσειρά που δημιουργήθηκε από τη διεύθυνση ηλεκτρονικού ταχυδρομείου σας (ονομάζεται επίσης κατακερματισμός) ενδέχεται να παρέχεται στην υπηρεσία Gravatar για να διαπιστωθεί εάν τη χρησιμοποιείτε. Η πολιτική απορρήτου της υπηρεσίας Gravatar είναι διαθέσιμη εδώ: https://automattic.com/privacy/. Μετά την έγκριση του σχολίου σας, η εικόνα του προφίλ σας είναι ορατή στο κοινό στο πλαίσιο του σχολίου σας.\nΕάν αφήσετε ένα σχόλιο, το σχόλιο και τα μεταδεδομένα του διατηρούνται επ ‘αόριστον. Αυτό γίνεται για να μπορούμε να αναγνωρίζουμε και να εγκρίνουμε τυχόν σχόλια παρακολούθησης αυτόματα αντί να τα κρατάμε σε μια ουρά εποπτείας. Για τους χρήστες που εγγράφονται στον ιστότοπό μας (εάν υπάρχουν), αποθηκεύουμε επίσης τις προσωπικές πληροφορίες που παρέχουν στο προφίλ χρήστη τους. Όλοι οι χρήστες μπορούν να δουν, να επεξεργαστούν ή να διαγράψουν τα προσωπικά τους στοιχεία ανά πάσα στιγμή (εκτός εάν δεν μπορούν να αλλάξουν το όνομα χρήστη τους). Οι διαχειριστές ιστότοπου μπορούν επίσης να δουν και να επεξεργαστούν αυτές τις πληροφορίες.


Αγρίνιο: «Κραυγή αγωνίας» από τον κλάδο της εστίασης (ΔΕΙΤΕ ΦΩΤΟ) - ΣΥΝΕΙΔΗΣΗ\nΣΥΝΕΙΔΗΣΗΑιτωλοακαρνανιαΑγρινιοΑγρίνιο: «Κραυγή αγωνίας» από τον κλάδο της εστίασης (ΔΕΙΤΕ ΦΩΤΟ)\n08 Ιούλ 2020 11:39 08 Ιούλ 2020 ΣΥΝΕΙΔΗΣΗ Αγρινιο, Κοινωνικα Νεα\nΟι επαγγελματίες του κλάδου δημιούργησαν αφίσα με σκοπό να παροτρύνουν τον κόσμο να βγει έξω και να στηρίξει τις τοπικές επιχειρήσεις\nΣε αγώνα δρόμου έχουν επιδοθεί το τελευταίο διάστημα οι επαγγελματίες του κλάδου της εστίασης στο Αγρίνιο, ώστε να κρατήσουν «όρθιες» τις επιχειρήσεις τους. Στο πλαίσιο αυτό δημιούργησαν αφίσα, μέσω της οποία επιχειρούν να παρακινήσουν τους πολίτες, να στηρίξουν την τοπική αγορά, τα εστιατόρια, τις ταβέρνες, τα καφέ, αλλά και όλες τις άλλες επιχειρήσεις.\nΣκοπός της αφίσας, όπως αναφέρει στη «Σ» ο Πρόεδρος της Ένωσης Επαγγελματιών Εστίασης, Αναψυχής και Ψυχαγωγίας Αγρινίου Κωνσταντίνος Ναστούλης, είναι να προτρέψει τον κόσμο να βγει έξω και να στηρίξει τις τοπικές επιχειρήσεις και τις θέσεις εργασίας που υπάρχουν σε κάθε επιχείρηση, τόσο μέσα στην επιχείρηση, όσο και στους εξαρτώμενους κλάδους με την εστίαση.\nΟ Πρόεδρος της Ένωσης Επαγγελματιών Εστίασης, Αναψυχής και Ψυχαγωγίας Αγρινίου Κωνσταντίνος Ναστούλης\n«Τις πρώτες δύο εβδομάδες μετά την άρση των περιοριστικών μέτρων ήταν πολύ δύσκολα τα πράγματα. Τώρα έχουμε κάποια ισορροπία, αλλά με αρνητικό πρόσημο. Πλέον η πτώση έχει σταθεροποιηθεί στο 40% στα εστιατόρια και τις ταβέρνες και στο 30% στα καφέ. Υπάρχουν επιχειρήσεις που δεν τζιράρουν» τόνισε ο κ. Ναστούλης, ο οποίος συμπλήρωσε: «προσπαθούμε να εφαρμόσουμε τους υγειονομικούς κανόνες και να βαδίσουμε με τα νέα δεδομένα. Στο πλαίσιο αυτό οι περισσότερες επιχειρήσεις έβγαλαν άδεια για χρήση εξωτερικών χώρων, ώστε να δουλέψουν καλύτερα κάνοντας μια προσπάθεια να προσελκύσουν κόσμο».\nΤο σύνθημα που πλαισιώνει την αφίσα έχει ως εξής: «Βγαίνουμε έξω για να ζήσουμε όλα εκείνα τα μικρά και απλά που είχαμε τόσο καιρό στερηθεί. Βγαίνουμε έξω για να ενισχύσουμε την τοπική οικονομία. Για να κρατήσουμε σταθερή την αγοραστική δύναμη της πόλης μας. Για να κρατήσουμε όρθια την περιοχή μας. Βγαίνουμε έξω, διότι στηρίζοντας μια τοπική επιχείρηση στηρίζουμε και μια θέση εργασίας. Στηρίζουμε δικούς μας ανθρώπους. Βγαίνουμε έξω με μεγαλύτερη αισιοδοξία μα κυρίως όμως με μεγαλύτερη ευθύνη και πειθαρχία γιατί το μέλλον κρύβεται σε όλα τα μικρά που θα κάνουμε από τώρα κι έπειτα. Βγαίνουμε έξω για να πάμε τις ζωές μας μπροστά και να συνεχίσουμε από κει που σταματήσαμε. Είναι υπόθεση όλων μας. Βγαίνουμε έξω, για εμάς, για την πόλη μας και τη ζωή μας».\nΗ αφίσα του κλάδου εστίασης και αναψυχής


Online Παιχνίδι Abominaball Snow Maze. Παίξτε το παιχνίδι online δωρεάν Abominaball Snow Maze. Κατεβάστε το παιχνίδι Abominaball Snow Maze. Παιχνίδια Λογική - gr.zazaplay.com\nΕνδιαφέρουσες και συναρπαστικό παιχνίδι στο οποίο θα πρέπει να μετακινήσετε την μπάλα προς την έξοδο, αποφεύγοντας τις παγίδες. Και πολλοί από αυτούς εδώ, και εμφανίζονται ως μαύρες μπάλες.\n© sgames.org -. Δωρεάν online παιχνιδιών Abominaball Snow Maze () σε απευθείας σύνδεση κόσμο παιχνιδιού παιχνίδι λάμψης Abominaball Snow Maze για δωρεάν. Μην ξεχάσετε να αξιολογήσετε αυτό το παιχνίδι Abominaball Snow Maze και να μοιραστούν αυτό το παιχνίδι με τους καλύτερους φίλους σας.\nΠεριγραφή του παιχνιδιού Abominaball Snow Maze γραμμή. Πώς να παίξετε το παιχνίδι online Ενδιαφέρουσες και συναρπαστικό παιχνίδι στο οποίο θα πρέπει να μετακινήσετε την μπάλα προς την έξοδο, αποφεύγοντας τις παγίδες. Και πολλοί από αυτούς εδώ, και εμφανίζονται ως μαύρες μπάλες. Μετακινήστε μπάλα σας με τα βελάκια, συλλέγουν almaziki και να πάρει το κλειδί για να ανοίξει την πόρτα. Προχωρήστε προσεκτικά και με προσοχή.\nAbominaball Snow Maze ( Ψηφοφορίες5, Δευτεροβάθμια Βαθμολογία: 3.6/5)


Η πρώτη φορά (μέρος 10ο) - Α,ΜΠΑ\nΑΡΧΙΚΗ ΔΙΗΓΗΜΑΤΑ Η πρώτη φορά (μέρος 10ο)\nαπό Ροζίτα Σπινάσα 12.10.2018, 20:00 8.7k Views 5 Σχόλια\nΈνα κορίτσι στην εφηβεία ζει τα πρώτα ερωτικά σκιρτίματα, που οδηγούν στο σεξουαλικό ξύπνημά της.\nΌμως σε έναν κόσμο αντρών η πορεία αυτή είναι μπερδεμένη κι αβέβαιη.\nΚαι το ροζ γίνεται σιγά σιγά μαύρο.\nΓύρισα σπίτι κι όλα ήταν όπως τα είχα αφήσει. Καμία εξωτερική αλλαγή στον πλανήτη γη. Μόνο μέσα μου είχαν αλλάξει τα πάντα. Σαν χτύπημα που κρυώνει κι αρχίζει να πονά, χάλασε εντελώς η διάθεσή μου. Κάτι είχε πάει στραβά, πολύ στραβά. Όσο περνούσε η ώρα, η φάση μού φαινόταν όλο και πιο χάλια. Με την απόσταση το μυαλό μου ξεκαθάριζε, θυμόμουν εκείνο το απαίσιο δωμάτιο και μ’ έπιανε ανατριχίλα. Ήταν λες και είχα πάει εκεί μόνο και μόνο για να ξεβρακωθώ και να αιμορραγήσω κεκλεισμένων των θυρών. Αυτό που την ώρα της πράξης το κατάπια αμάσητο, τώρα με τρυπούσε και με έκαιγε. Η μηδενική ευχαρίστηση, ο δυνατός πόνος. Όσο πιο πολύ τα χώνευα, τόσο με ανακάτευαν. Τα σκεφτόμουν μόνη στο παιδικό μου δωμάτιο· ο πατέρας μου έβλεπε τηλεόραση στο σαλόνι και η μητέρα μου συμμάζευε την κουζίνα πριν πέσει για ύπνο. Σα να είχα βγει από μια μάχη χαμένη και να έγλυφα τις πληγές μου στο σκοτάδι. Έμεινα στο κρεβάτι ακίνητη, παγωμένη, μέχρι που με πήρε ο ύπνος. Ονειρεύτηκα τον παππού μου· στεκόταν στο κατώι, μπροστά σε ένα φρεσκοσφαγμένο αρνί που κρεμόταν από το ταβάνι. Είχε ανοίξει στο τομάρι μια τρύπα με τον σουγιά και φυσούσε δυνατά μέσα της, για να το ξεκολλήσει από τη σάρκα· τα μάγουλά του φούσκωναν και ξεφούσκωναν σαν μπαλόνια. Πήγα στο πλάι να τον δω καλύτερα, είχε το λιγδιασμένο πρόσωπο του τύπου στη ρεσεψιόν.\nΤην επόμενη μέρα θα πηγαίναμε για φαγητό στη Χασιά με τον θείο Παύλο. Ντύθηκα ανόρεχτα και τους ακολούθησα. Δεν έβγαλα κουβέντα σε όλη τη διαδρομή. Ήταν μια παλιά χασαποταβέρνα. Στους τοίχους της σάλας κρέμονταν τομάρια από σκοτωμένα ζώα, λίγο πιο πάνω ήταν καρφωμένα τα κεφάλια τους· τα γυάλινα μάτια τους έβλεπαν τον κόσμο να καταβροχθίζει τα διαμελισμένα κορμιά τους. Ο χώρος μύριζε ψητά και ρετσίνα. Καθίσαμε στο τραπέζι, ο πατέρας έδωσε την παραγγελία· δυο κιλά παϊδάκια, χωριάτικη, πατάτες τηγανητές. Το στομάχι μου είχε δεθεί κόμπος. Οι μεγάλοι είχαν πιάσει την κουβέντα, οι φωνές τους έφταναν στ’ αυτιά μου σαν ένα βουητό δίχως νόημα. Ούτε που ακούμπησα το φαγητό, παρόλο που η μητέρα μου άρχισε τα «φάε». Ρουφούσα μόνο μικρές γουλιές από το ποτήρι μου, κρασί με κόκα κόλα. Το οινόπνευμα έκανε τη δουλειά του· άρχισα να χαλαρώνω κάπως, να ξεχνιέμαι. Σε λίγο μου ήρθε κατούρημα. Με το που το κατάλαβα σφίχτηκα· ακόμα και το χαρτί υγείας μού φαινόταν απειλητικό.\nΠηγαίνοντας προς την τουαλέτα πέρασα δίπλα από την πόρτα της κουζίνας. Η ματιά μου γλίστρησε στα ενδότερα. Πάνω στον πάγκο του χασάπη ήταν ένα μεγάλο κομμάτι νεκρού ζώου. Ένα δυνατό, έμπειρο χέρι το τσάκιζε με τον μπαλτά – το μπαμ που έκανε το μέταλλο σαν χτυπούσε στο ξύλο κατάπινε τον ήχο των οστών που έσπαγαν· τα θραύσματά τους είχαν κολλήσει στον ματωμένο πάγκο σαν πριονίδια. Η αιματίλα τρύπωσε στα ρουθούνια μου, με κυνήγησε μέχρι την τουαλέτα. Εκεί με περιέλαβε η αψιά μπόχα του κάτουρου. Κατέβασα βιαστικά το βρακί μου, να ξεμπερδέψω μια ώρα αρχύτερα. Στο ύφασμα οι καφετί λεκέδες-απομεινάρια της πάλαι ποτέ ένδοξης παρθενίας μου, με αποχαιρετούσαν.\nΛοιπόν σημερα εχουμε χασαποταβερνα και κατουρημα.Και μετα δεν μου αρεσε που ηταν στο ισογειο και κάνανε 2 μερες να φτασουν στον δευτερο.\nΚαι περιγραφές σφαγμένων ζώων.\nτο βρακι εκανε 2 μερες να το δει.παθαινεις και την χολερα…\nΤι έγινε ρε παιδιά έτσι απότομα τελειωσε στη χασαποταβερνα; δεν έχει άλλες συνέχειες;\nΓιατί τόσες αρνητικές φήφους σε αυτό το διήγημα;!!!\nΕπόμενο άρθρο Aνάμεικτα\nΗ πρώτη φορά (μέρος 6ο)\nαπό Ροζίτα Σπινάσα 08.10.2018, 20:00\nαπό Λένα Φουτσιτζή 26.01.2021, 10:02


time-killer για το Android LG Optimus 3D P920\nGSM 900/1800/1900, 3G Επεξεργαστής:ARM Cortex-A9, 1000 Mhz, 2xcore\nΒάρος 168 γραμμάριο\nNeon Zone - ένα πραγματικό εύρημα για τους λάτρεις των παιχνιδιών λογικής. Από τη φύση του - είναι ένα παζλ, το οποίο βασίζεται σε απλά σχήματα, αλλά είναι αρκετά περίπλοκη. Εφαρμογή με βάση τους νόμους της φυσικής, έτσι ώστε τα στοιχεία ελέγχου δεν θα είναι δύσκολο, δεδομένου ότι είναι αρκετά για να περιστρέψετε απλά το τηλέφωνο.\nBouncy Ball - εξερχόμενα arcade στο οποίο πρέπει να παίξει για την μπάλα. Η μπάλα έχει τη δική του φυσική του, να μπορεί να πηδήσει, πετούν, πηδούν πάνω από τα εμπόδια. Ο χάρτης έχει πολλά διαφορετικά εμπόδια που πρέπει να παρακαμφθεί για να φθάσουν στην γραμμή του τερματισμού. Κάθε επίπεδο θα είναι πιο δύσκολο να αντέξει.\nKrrish 3: The Game - ένα μεγάλο παιχνίδι για πολλούς παίκτες που βασίζεται στο βιβλίο της ίδιας ταινίας, όπου οι πρωταγωνιστές μάχονται το κακό στο όνομα της δικαιοσύνης. Κάθε χαρακτήρας έχει τις δικές της ιδιαίτερες δεξιότητες και ικανότητες που θα σας βοηθήσουν να εκτελούν διάφορες εργασίες. Προσκαλέστε τους φίλους στο παιχνίδι και να παίξει μαζί.\nΛειτουργία Morning Glory\nΛειτουργία Morning Glory - προσομοιωτή αεροσκάφους, στο οποίο μπορείτε πιλότος του Ινδικού μαχητικά της Πολεμικής Αεροπορίας. Οι τρομοκράτες ήταν σε θέση να κλέψει ένα πυρηνικό όπλο από μια στρατιωτική βάση και να το χρησιμοποιήσετε πλέον ανά πάσα στιγμή. Σας έχει ανατεθεί να βρει το στρατόπεδο των ανταρτών και να καταστρέψει την απειλή. Γρήγορα, ο λογαριασμός πηγαίνει στα πρακτικά. Σε περίπτωση αποτυχίας σας είναι επικείμενη καταστροφή.\nParking3d - αυτό είναι ένα πολύ καλό 3D παιχνίδι προσομοίωσης σχεδιασμένο για ανθρώπους που σχεδιάζουν να μάθουν τις δεξιότητες στάθμευσης ή που δεν έχουν αρκετή πρακτική. Με αυτό το παιχνίδι θα καταλάβετε πώς να παρκάρει, και τότε θα είναι πιο εύκολο να περάσει τις εξετάσεις, και το σημαντικότερο, αν το χτύπημα και τότε δεν θα πρέπει να πληρώσει αποζημίωση ...\nParking3d 2 - Το παιχνίδι είναι μια καλή προσομοίωση της στάθμευσης, έχει μεγάλη γραφικά, πολύ ενδιαφέρουσα και προκλητική επίπεδα, άριστη διαχείριση και πολλά άλλα ωραία μπόνους, η οποία για μεγάλο χρονικό διάστημα θα σας βυθίσει σε αυτό το υπέροχο παιχνίδι.\nGuns'n'Glory Zombies - τέσσερα σούπερ μοντέλα έχουν αποφασίσει να σπάσει όλα τα πρότυπα και πήρε τα όπλα κατά τη διάρκεια της αποκάλυψη ζόμπι. Βοηθήστε τα τέσσερα γενναία κορίτσια να ασχοληθεί με την προώθηση νεκρούς και τη διάσωση τους λίγους επιζώντες από την εξαφάνιση. Είστε η τελευταία ελπίδα της ανθρωπότητας για επιβίωση από τη θανατηφόρα Z-Virus!\nDEAD TRIGGER 2 - Γνωρίστε τη συνέχιση των Dead Trigger - super hits, τεράστιας ζόμπι πρώτο παιχνίδι shooter πρόσωπο και να βιώσουν τον κόσμο από την απειλή ενός κόσμου αποκάλυψη ζόμπι όπου η ανθρωπότητα έχει εμπλακεί σε μια κρίσιμη μάχη για την επιβίωση.\nDragonVale - καλλιεργούν νεράιδα δράκους στο χωριό των μάγων, διασχίζουν Dragons Fire σας, με νέες και ασυνήθιστα είδη. Dragons πρέπει να τρέφονται, να αναπτυχθούν, να θεραπεύσει. Στολίζουν το χωριό, αυξάνοντας τη δημοτικότητά του και να πάρει όλο και περισσότερους επισκέπτες. Εκτός δράκους σας μπορεί να πάρει μέρος σε αγώνες με άλλους δράκους παίκτες.\nΚαλή Jump - αυτό είναι ένα νέο, διασκεδαστικό κλώνος Doodle Jump. Αυτό το παιχνίδι έχει όλα όσα Doodle άλμα και πολλά άλλα! Πλατφόρμες, νομίσματα, μέλισσες, υπερδυνάμεις και πολλά διαφορετικά vkusnyashek! Μια μεγάλη στιγμή-δολοφόνος!


Απίστευτο βίντεο..Σοκ! Έφαγε τεράστιο κανάτι στο κεφάλι και επέζησε ! | ENA CHANNEL\nΑπίστευτο βίντεο..Σοκ! Έφαγε τεράστιο κανάτι στο κεφάλι και επέζησε !\nΕΠΙΚΑΙΡΑ ΠΑΡΑΞΕΝΑ — 11 Μαΐου 2013\nΑνατριχιαστικό περιστατικό το Μ. Σάββατο, στο έθιμο με τα κανάτια (μπότηδες) στην Κέρκυρα. Ηλικιωμένη γυναίκα που παρακολουθούσε αμέριμνη, έφαγε στο κεφάλι ένα τεράστιο κανάτι, βάρους δεκάδων κιλών, από 3 μέτρα ύψος. Μοιάζει με θαύμα, πως γλύτωσε με ελαφρά θλαστικά τραύματα και εκδορές. Τυχερή όσο κανείς, στην ατυχία της.


Ισχύει.... αν βάλεις το BC487 στη θέση του ΖΤΧ650 λειτουργεί κανονικά αλλά.... άφησέ το να δουλεύει για κανένα 10λεπτό και μετά βάλε το δάχτυλό σου επάνω στο BC487, θα καίει. Το ξέρω γιατί το συγκεκριμένο σχόλιο είχε προστεθεί μετά απο δική μου παρατήρηση στο World of Spectrum. Δεν είναι καλό...\n[ΑΝΤΑΛΛΑΓΗ] Grandstand Munchman με κάτι αντίστοιχο\nΠαρακαλώ να κλείσει, πουλήθηκε.\nΠωλείται, 30 ευρώ (ακατέβατα)\nΑνταλλάσω το Munchman της Grandstand με κάποιο αντίστοιχο παιχνίδι (με VFD οθόνη) σε ανάλογη κατάσταση. Λειτουργεί άψογα και η οθόνη του είναι φωτεινή χωρίς να έχει φθαρεί από τη χρήση. Έχει μόνο κάποια defects στο μαύρο μέρος που φαίνονται στις φωτογραφίες. Έχουν αντικατασταθεί οι πυκνωτές και...